Бутун борлиқ Яратувчини акс этади | Тадқиқ сони\nЁ Аллоҳимиз Яҳова, Сен шон-шараф ва куч-қудратни эгаллашга лойиқсан, чунки Сен бутун борлиқни яратдинг. ВАҲ. 4:11\n«Мустаҳкам қалъалар» каби бўлган сохта таълимотларни қулатиш учун нима қилишимиз керак?\nБутун борлиқ Худонинг қудрати ва донолигини қандай акс этяпти?\nОта-оналар фарзандларига Яҳовага бўлган имонларини мустаҳкамлашга қандай кўмаклаша оладилар?\n1. Имонимиз мустаҳкамлигига амин бўлиш учун нима қилишимиз керак?\nКЎП одамлар, фақат кўз билан кўрган нарсаларига ишонишади. Бундайлар Яҳовага ишониши учун биз қандай ёрдам бера оламиз? Ахир, Муқаддас Китобда: «Одамлардан ҳеч ким ҳеч қачон Худони кўрган эмас»,— деб айтилган-ку (Юҳан. 1:18). У ҳолда, «кўринмас Аллоҳ» Яҳовага имонимиз мустаҳкамлигига ўзимиз қандай амин бўлишимиз мумкин? (Колос. 1:15). Бунинг учун, аввал Яҳова тўғрисидаги ҳақиқатни шубҳага солаётган таълимотларни аниқлаб олишимиз керак. Сўнг эса, «Аллоҳ тўғрисидаги билимга қарши кўтарилаётган» ҳар қандай ғояни қулатиш учун Муқаддас Китобдан моҳирона фойдаланишимиз лозим (2 Кор. 10:4, 5).\n2, 3. Қайси иккита таълимот Худо тўғрисидаги ҳақиқатни одамларнинг кўзидан яширяпти?\n2 Худо тўғрисидаги ҳақиқатни одамларнинг кўзидан яшираётган сохта таълимотлардан бири, эволюция назариясидир. Ушбу кенг тарқалган ғоя, Муқаддас Китобга зид бўлиб, одамларни умиддан маҳрум этяпти. Эволюция назариясининг асосий ғояси — бутун борлиқ ўз-ўзидан пайдо бўлган, демак, инсон ҳаёти маъносиз, деб ўргатади.\n3 Христиан оламининг айрим вакиллари Муқаддас Китобни сўзма-сўз тушуниб, коинотдаги ҳамма нарса, жумладан ер ва ундаги борлиқ жонзот ҳам атиги бир неча минг йил аввал яратилган, деб ўргатишади. Бундай таълимотни олға сураётганларни креационизм тарафдорлари деб билишади. Гарчи улар Муқаддас Китобни ниҳоятда эъзозлашса-да, Худо ҳамма нарсани бир неча минг йил аввал, 24 соатлик олти кун давомида яратган, деб таъкидлашади. Улар ўз эътиқодларига зид бўлган илмий далилларни рад этишади. Натижада, креационизм ғоялари Муқаддас Китобга гумон туғдириб, уни бемаъни ва нотўғри қилиб кўрсатади. Бундай ғояларни олға сураётганлар, биринчи асрда яшаган айрим инсонларга ўхшайди. Улар Худога ғайрат билан хизмат қилишади-ю, аммо уларнинг ғайрати «аниқ билимга мувофиқ эмас» (Рим. 10:2). Биз Худонинг Каломидан фойдаланиб, эволюция ва креационизм таълимотлари каби «мустаҳкам қалъаларни» қандай қулата оламиз? * Агар Муқаддас Китоб таълимотларини аниқ билсаккина бунга эриша оламиз.\nДАЛИЛ ВА МАНТИҚҚА АСОСЛАНГАН ИМОН\n4. Имонимиз нимага асосланиши керак?\n4 Муқаддас Китоб бизни билим орттиришга чорлайди (Ҳик. 10:14). Яҳова, Унга бўлган имонимиз инсоний фалсафага ёки диний урф-одатларга эмас, балки далил ва мантиққа асосланган бўлишини истайди (Ибронийларга 11:1 ни ўқинг). Худога бўлган имонимизни мустаҳкам қилиш учун эса биз аввало Яҳованинг борлигига амин бўлишимиз лозим (Ибронийларга 11:6 ни ўқинг). Биз ўзимиз истаган нарсага ишонганимиз учун эмас, балки далилларни ўрганиб чиқиб, онгимизни ишга солганимиз туфайли бундай хулосага келдик (Рим. 12:1).\n5. Худонинг борлигига амин бўлишимизнинг сабабларидан бири қанақа?\n5 Гарчи биз Худони кўра олмасак-да, Унинг борлигига амин бўлишимиз мумкин. Бунинг сабабларидан бири ҳаворий Павлуснинг сўзларидан кўриниб турибди. У Яҳова тўғрисида шундай деб ёзган: «Унинг кўзга кўринмас фазилатлари — абадий қудрати ва илоҳий Шахс эканлиги дунё яратилганидан буён очиқ кўриниб турибди. Сабаби, инсон яратилган нарсалардан буни билиб олади» (Рим. 1:20). Худонинг борлигидан шубҳаланаётган инсон Павлуснинг илоҳий илҳом билан ёзган сўзлари тўғрилигига ишонч ҳосил қилиши учун сиз қандай ёрдам бера оласиз? Сиз у билан, Яратувчимизнинг қудрати ва донолигини акс этувчи қуйидаги мавжудотларни кўриб чиқсангиз бўлади.\nХУДОНИНГ ҚУДРАТИНИ АКС ЭТУВЧИ ОЛАМ\n6, 7. Бизни ҳимоялаб турган иккита қалқон Яҳованинг қудратини қандай акс этяпти?\n6 Бизни асраб турган иккита қалқон — ер атмосфераси ҳамда магнит майдони — Яҳованинг қудратини акс этяпти. Атмосфера, нафас олишимиз учун бизни ҳаво билан таъминлайди. У шунингдек бизни, фазодан тушаётган кўпгина космик жисмлардан ҳимоя қилади. Сайёрамизга зарар етказиши мумкин бўлган бу улкан жисмлар, ер атмосферасига кириши биланоқ, ёниб кетади. Бу эса тунги осмонда чиройли ёғдуларни ҳосил қилади.\n7 Ернинг магнит майдони ҳам бизни зарардан ҳимоялайди. Ушбу қалқон ер қаърида жойлашган. Эриган темирдан иборат ернинг ташқи ядроси магнит майдонини ҳосил қилади. Унинг тортиш кучи эса нафақат бизга, балки космик фазогача сезилади. Магнит майдони бизни қуёш юзасидаги чақнаш ва портлашлар натижасида ҳосил бўлаётган радиациядан асраб туради. Ернинг магнит майдони бўлмаганда, бундай катта куч сайёрамиздаги борлиқ жонзотни куйдириб юборган бўларди. Хайриятки, магнит майдони ушбу радиацияни ютиб юборади ёки орқага қайтаради. Биз магнит майдонининг таъсирини, Шимолий ва Жанубий қутбларда тунги осмонда тобланаётган ранг-баранг ёғдуда кўришимиз мумкин. Дарҳақиқат, Яҳова «улуғ қудрат» Эгасидир (Ишаё 40:26 ни ўқинг).\nХУДОНИНГ ДОНОЛИГИНИ АКС ЭТУВЧИ ТАБИАТ\n8, 9. Ҳаётни таъминлаб турувчи жараёнлар Яҳованинг донолигини қандай акс этяпти?\n8 Яҳованинг донолиги, ҳаётни таъминлаб турувчи жараёнларда акс этган. Тасаввур қилинг: сиз атрофи девор билан ўралган шаҳарда яшаяпсиз. Бу шаҳарга тоза сув олиб кириш ёки чиқиндиларни олиб чиқишнинг иложи йўқ. Бундай шаҳар тез орада ифлосланиб, яшаш учун яроқсиз бўлиб қолади. Ер сайёрамизни ҳам қайсидир жиҳатдан бундай шаҳарга ўхшатса бўлади. Унда етарли миқдорда тоза сув бор ва биз чиқиндиларни фазога ташлаб юбора олмаймиз. Шундай бўлса-да, ушбу «девор билан ўралган шаҳар», авлодлар оша миллиардлаб жонзотларни ҳаёт билан таъминлай олади. Нега? Чунки у ҳаёт учун зарур бўлган маҳсулотларни ажойиб тарзда қайта ишлашга қодир.\n9 Кислород айланиш жараёнини олайлик. Миллиардлаб жонзотлар кислородни ютиб, карбонат ангидрид газини чиқаради. Шунда ҳам, кислород камайиб қолмайди ва атмосфера «чиқинди» газдан, яъни карбонат ангидриддан ифлосланиб кетмайди. Нега? Жавобини топиш учун, фотосинтез деб танилган ажойиб жараённи кўриб чиқайлик. Ушбу жараён ёрдамида, яшил ўсимликлар карбонат ангидрид газини, сувни, қуёш нурларини ва озиқ моддаларни ютиб, углевод ҳамда кислород ҳосил қилади. Биз эса кислород билан нафас олиб, бу жараёнда иштирок этамиз. Яҳова том маънода, «ҳаммага ҳаёт ва нафас» бериш учун яратилган ўсимликлардан фойдаланади (Ҳавор. 17:25). Қаранг, қандай ажойиб донолик!\n10, 11. Яҳованинг чексиз донолиги, монарх капалаги ва ниначида қандай акс этган?\n10 Яҳованинг чексиз донолиги, гўзал сайёрамизда истиқомат қилаётган кўпдан-кўп мавжудотларда ҳам акс этган. Ер юзида 2 миллиондан то 100 миллионга қадар турли-туман мавжудотлар бор (Забур 103:24 ни ўқинг). Улардан айримларида донолик қандай акс этганига эътибор беринг.\nНиначининг кўзлари тузилиши Худонинг донолигини акс этяпти; катталаштириб кўрсатилган (11- хатбошига қ.)\n11 Мисол тариқасида монарх капалагини олайлик. Унинг мияси игна учидан сал каттароқ. Аммо шунга қарамай, бу капалак Канададан Мексикагача қарийб 3 000 километр масофани учиб ўтади. Йўлини топиб бориш учун у қуёшдан фойдаланади. Қуёш ботганда у йўлини қандай топиб борар экан? Яҳова унинг митти миясини шундай яратганки, қуёш ботган тақдирда ҳам бу капалак йўлидан адашмайди. Энди эса, ниначининг кўзлари қандай тузилганига эътибор берайлик. Бу мавжудотнинг кўзлари жуда мураккаб. Унинг ҳар бир кўзида 30 000 га яқин линзалар бор. Шунга қарамай, унинг митти мияси ҳар бир линзадан келган сигнални аниқлашга қодир. Бу туфайли, атрофдаги нарсалар сал қимирласа, ниначи дарҳол пайқайди.\n12, 13. Танангизни ташкил этувчи ҳужайраларни Яҳова нақадар ажойиб яратгани сизда қандай таассурот қолдирди?\n12 Барча жонзотнинг таркибидаги ҳужайраларни Яҳова қандай яратгани янада ҳайратга солади. Масалан, сизнинг танангиз 100 триллионга яқин ҳужайралардан иборат. Ҳар бир ҳужайранинг ичида ДНК (дезоксирибонуклеин кислота) деб танилган занжирга ўхшаш структура мавжуд. Унинг ичида эса, бутун танангизни яратиш учун керакли бўлган маълумот бор.\n13 ДНК қанча маълумотни ўз ичига сиғдира олади? Бир грамм ДНК қанча маълумотни сиғдиришини компакт диск (CD) ҳажми билан солиштирайлик. Юпқа пластикдан ишлаб чиқарилган CD битта луғатдаги ҳамма маълумотни сиғдира олади. Атиги бир грамм ДНК эса, бир триллион CDдан ҳам кўпроқ маълумотни ўз ичига олиши мумкин! Бошқача қилиб айтганда, бир чой қошиқ қуритилган ДНК ҳозирда яшаётган етти миллиард инсондан 350 карра кўпроғини яратишга етадиган маълумотни ўз ичига сиғдира олади!\n14. Олимларнинг кашфиётлари сизда Яҳовага нисбатан қандай ҳис-туйғуларни уйғотяпти?\n14 Шоҳ Довуд, инсон танасини яратиш учун керакли маълумотни рамзий китобда ёзилгандек тасвирлаган. У Яҳова ҳақида шундай деган: «Кўзларинг кўрганди ҳомила эканимни. Менга ажратилган кунлар келмасдан, ҳаммаси китобингга ёзилганди» (Заб. 138:16). Довуд ўзининг танаси қандай яратилгани ҳақида ўйлаб, нима учун Яҳовага ҳамдлар айтгиси келганини тушунса бўлади. Олимлар инсон танаси ҳақида кўпгина ажойиб янгиликларни кашф этишган. Бу кашфиётлар бизни Довуднинг Яҳова ҳақида ёзган қуйидаги сўзларига қўшилишга ундайди: «Сенга шукрона айтаман. Ахир, қандай ажойиб қилиб яратилганман! Сенинг барча ишларинг нақадар ажойиб, буни мен жуда яхши биламан» (Заб. 138:14). Ҳақиқатан ҳам, атрофимиздаги мавжудотлар Худо борлигини тасдиқлаб турибди!\nБОШҚАЛАРНИ ХУДОНИ УЛУҒЛАШГА ЧОРЛАНГ\n15, 16. а) Адабиётларимиз Яҳованинг ижодкорлиги учун миннатдорликни ривожлантиришга қандай ёрдам беряпти? б) «Тасодифми ёки ижод маҳсулими?» номли туркумдаги қайси мақола сизда кўпроқ таассурот қолдирди?\n15 Бир неча ўн йилдан бери кўп тилларда нашр этилаётган «Уйғонинг!» журнали, миллионлаб инсонларга Худонинг ижодлари У ҳақда қандай шаҳодат бераётганини кўришга кўмаклашяпти. Масалан, 2006- йил сентябрь сони «Яратувчи мавжудми?» деб номланганди. Бу сон бутунлай эволюция ва креационизм таълимотларининг сохталигини фош этишга бағишланган эди. Ушбу махсус сон тўғрисида бир опамиз Америка Қўшма Штатларидаги филиалга шундай деб ёзибди: «Журналнинг махсус сонини тарқатиш кампанияси катта муваффақият билан ўтди. Бир аёл 20 нусха буюртма қилди. У биологиядан дарс бераркан ва ҳар бир ўқувчисига бир нусхадан бермоқчи экан». Битта биродаримиз эса қуйидагича ёзибди: «Мен 1940- йиллардан бери ваъзгўйлик ишида фаол қатнашиб келяпман, ёшим 75 да. “Уйғонинг!” журналининг махсус сонини тарқатиш менга ҳар қачонгидан кўра кўпроқ завқ келтирди».\n16 Сўнгги йилларда «Уйғонинг!» журналининг аксарият сонларида «Тасодифми ёки ижод маҳсулими?» деб номланган туркум чоп этиляпти. Ушбу туркумдаги кичик мақолаларда, Худо ижодларини нақадар ажойиб яратгани ва одамлар Яратувчининг ижодларидан намуна олишга интилишаётгани ҳақида баён этилади. 2010- йили эса кўп тилларда «Ҳаёт яратилганми?» деб номланган рисола нашр этилди. Бу рисолада, Худони улуғлашга чорлайдиган маълумотлар бор. Рисоладаги чиройли суратлар ва таълим олишга кўмаклашадиган схемалар, Яҳованинг ижодкорлиги учун миннатдорликни ривожлантириш мақсадида келтирилган. Ҳар бир бўлим охирида, кўриб чиқилган маълумот устидан мулоҳаза юритишга ёрдам берадиган саволлар бор. Уйма-уй, кўчама-кўча ёки норасмий хизматда ушбу рисоладан маза қилиб фойдаландингизми?\n17, 18. а) Ота-оналар, фарзандларингизга эътиқодларини ҳимоялашга қандай кўмаклаша оласиз? б) Яратилиш ҳақидаги рисолалардан оилавий топинишда қандай фойдаландингиз?\n17 Ота-оналар, сизлар оилавий топинишда фарзандларингиз билан ушбу суратларга бой рисолани кўриб чиққанмисиз? Шундай қилиб, уларга Худойимизга нисбатан миннатдорлик ҳиссини ривожлантиришга кўмаклашасиз. Эҳтимол, ўрта махсус ўқув юртида таълим олаётган ўсмир болаларингиз бордир. Уларга эволюция назариясининг сохта таълимотларини сингдираётган муаллимлар босим ўтказишади. Олимлар, мактаб ўқитувчилари, табиат ҳақидаги ҳужжатли фильмлару ўйин-кулги олами, жумладан теледастур ва бадиий фильмлар, эволюция ғояларини ҳақиқат қилиб кўрсатишади. Ўсмир фарзандларингизга бундай тарғиботга қарши туришга кўмаклашиш мақсадида, «Ҳаётнинг келиб чиқиши. Жавоб талаб қилаётган бешта савол» номли яна бир рисола (рус) чоп этилган. 2010- йилда нашр этилган бу қўлланма ҳам, «Ҳаёт яратилганми?» номли рисола каби, ёшларни «фаҳм-фаросатли» бўлишга чорлайди (Ҳик. 2:10, 11). Унинг ёрдамида болалар, мактабда берилаётган таълим мантиқий ёки мантиқий эмаслигини текширишни ўрганишади.\nОта-оналар, болангизни эътиқодини ҳимоялашга тайёрланг (17- хатбошига қ.)\n18 «Ҳаётнинг келиб чиқиши» номли рисола ўқувчиларга, олимлар қазилма қолдиқларнинг «етишмаётган қисмлари»ни топишгани ҳақидаги шов-шув хабарларга тўғри баҳо беришга кўмаклашади. Рисоладаги маълумот ёрдамида улар, бундай хабарлар чиндан ҳам инсоннинг ҳайвондан келиб чиққанини исботлаш-исботламаслигини аниқлаб олишга ундайди. Шунингдек улар, олимлар лабораторияларида ҳаёт ўз-ўзидан пайдо бўлганини исботлашгани ҳақидаги гап-сўзларга жавоб беришни ўрганишади. Ота-оналар, мазкур рисолалардан фойдаланиб, фарзандларингизга таълим берсангиз бўлади. Шунда кимдир улардан, нима сабабдан Яратувчига ишонаётганини сўраса, улар иккиланмай жавоб бера олишади (1 Бутрус 3:15 ни ўқинг).\n19. Барчамизда қандай имконият бор?\n19 Яҳованинг ташкилоти орқали берилган ушбу пухта ўрганиб чиқилган маълумот, атроф оламда акс этган Унинг гўзал фазилатлари тўғрисида фикр юритишимизга ёрдам беради. Бу мантиқий далиллар Худойимизни мадҳ этишга ундайди (Заб. 18:2, 3). Биз, шон-шарафга лойиқ бўлган Парвардигори Олам Яҳовани улуғлаш имконидан беҳад хурсандмиз! (1 Тим. 1:17).\n^ 3- х.б. Креационизм таълимотига ишонувчилар билан суҳбат қуриш учун «Ҳаёт яратилганми?» деб номланган рисоланинг (рус) 24–28- саҳ. қ.


Ургутда мактаб вазифасини ўтаган чинор - zarnews.uz\nУргутда мактаб вазифасини ўтаган чинор\nУргут тумани марказидаги “Чор чинор” зиёратгоҳида бир юз йигирмадан зиёд баҳайбат чинор дарахти яшнаб турибди. Улар минг йилдан ошиқ умр кўрган. Мажмуа дарвозасидан ичкари киришингиз билан марказий йўлакнинг икки томонида ўсган баҳайбат чинорларга кўзингиз тушади.\nҚадимдан ўзбек хонадонларида бу дарахтга баҳодирлик ва паҳлавонлик рамзи сифатида қаралган. Чинор ёғочи ноёб қурилиш материали сифатида ҳам ишлатилади. Уларни кузата туриб, шоирнинг:\n“Магар чинор бўлсанг, чинордай яша,\nБевақт узилмасин бирор япроғинг”, деган мисралари кўнгилдан кечади.\nЗиёратгоҳдаги энг катта чинорнинг ёши 1300 йилдан ошган. Ўша чинор ковагига ўрнатилган эшикдан ичкари кирдик. Ковак кенг ва каттагина экан. Бу исталган кишини лол қолдиради. Илгари бу ерда кўплаб толиби-илмлар сабоқ олган экан. Ривоятларга кўра, араб саркардаларидан бири Хўжа Абу Толиб Ургутдаги булоқ атрофига тўрт туп чинор дарахти эктиради. У вафот этгач (866-867 йиллар), шу чинорлар яқинига дафн этилади. Хуллас, бу жой “Хожа Чор чинор”, деган бошқа ном билан ҳам аталади. “Чор чинор” мажмуаси ичида 1914 йилда Шайх Муҳиддинхон томонидан барпо этилган масжид ҳам бор.\nЗиёратгоҳда сокинлик, орасталик ҳукмрон. Тоғ бағридан сизиб чиқаётган ҳовуз-булоқ жимирлаб қайнаётганга ўхшайди. Бунга сабаб ҳовуз-булоқ ўртасидаги кўзлардан чиқаётган сув. Булоқ суви муздай ва ширин. Сувда балиқлар эмин-эркин сузиб юрибди. Қора, қизил ва бошқа туслилари... Айтишларича, балиқлар булоқ атрофидан ҳеч қачон узоқ кетмас экан...\nТеглар: Ургут чинор


Ядровий заводга "ҳужум": Эрон Исроилдан ўч олишга ваъда берди - 12.04.2021, Sputnik Ўзбекистон\nЯдровий заводга "ҳужум": Эрон Исроилдан ўч олишга ваъда берди\nКуни кеча Эрондаги Натанзе уранини бойитиш заводида авария юз берди. 12.04.2021, Sputnik Ўзбекистон\nТОШКЕНТ, 12 апр — Sputnik. Эрон ташқи ишлар вазири Жавад Зариф Исроилни Натанзедаги ядровий объектга диверсия амалга оширишда айблади, Теҳрон бунинг учун ундан қасос олишга ваъда берди.Дипломатнинг сўзларига кўра, Исроил томони шу йўл билан санкцияларни олиб ташлаш йўлида эришилган ютуқларга жавобан Эрондан ўч олмоқчи. Вазирлик вакили Саид Хатибзода бу ҳужумни "Эрон ҳудудидаги ядровий терроризм ҳаракати" деб атади. Унинг қўшимча қилишича, шикастланган центрифугалар замонавийлари билан алмаштирилади.Эрон Атом энергияси ташкилоти 11 апрел куни Натанзе уранини бойитиш заводидаги электр тақсимлаш тармоғида авария юз берганини маълум қилди. Ер ости центрифуга электр энергия таъминотисиз қолди. Уларнинг тикланиш учун тахминан бир йил вақт керак.The New York Times нашри манбаларига кўра, ҳужумга Исроил разведкаси алоқадор бўлиши мумкин. Авария портлаш натижасида келиб чиққанлиги айтилмоқда.Исроил ҳукумати ҳодиса юзасидан ҳозирча ҳеч қандай изоҳ бермади.\n13:23 12.04.2021 (янгиланди: 13:25 12.04.2021)\nКуни кеча Эрондаги Натанзе уранини бойитиш заводида авария юз берди.\nТОШКЕНТ, 12 апр — Sputnik. Эрон ташқи ишлар вазири Жавад Зариф Исроилни Натанзедаги ядровий объектга диверсия амалга оширишда айблади, Теҳрон бунинг учун ундан қасос олишга ваъда берди.\nДипломатнинг сўзларига кўра, Исроил томони шу йўл билан санкцияларни олиб ташлаш йўлида эришилган ютуқларга жавобан Эрондан ўч олмоқчи.\n"Санцияларни бекор қилиш жараёнида эришилган ютуқларга жавобан сионистлар Эрон халқидан қасос олмоқчи, бизнинг жавобимиз сионистларнинг ўзларига етиб боради", - дейди Зариф.\nВазирлик вакили Саид Хатибзода бу ҳужумни "Эрон ҳудудидаги ядровий терроризм ҳаракати" деб атади. Унинг қўшимча қилишича, шикастланган центрифугалар замонавийлари билан алмаштирилади.\nЭрон Атом энергияси ташкилоти 11 апрел куни Натанзе уранини бойитиш заводидаги электр тақсимлаш тармоғида авария юз берганини маълум қилди. Ер ости центрифуга электр энергия таъминотисиз қолди. Уларнинг тикланиш учун тахминан бир йил вақт керак.\nThe New York Times нашри манбаларига кўра, ҳужумга Исроил разведкаси алоқадор бўлиши мумкин. Авария портлаш натижасида келиб чиққанлиги айтилмоқда.\nИсроил ҳукумати ҳодиса юзасидан ҳозирча ҳеч қандай изоҳ бермади.


Афғонистон осмони чет давлатлар учун очилди - манба - 10.09.2021, Sputnik Ўзбекистон\nАфғонистон осмони чет давлатлар учун очилди - манба\nХориж самолётлари Афғонистон ҳаво майдонини ҳеч бир чекловларсиз кесиб ўтишлари мумкин эндиликда 10.09.2021, Sputnik Ўзбекистон\nТОШКЕНТ, 10 сен — Sputnik. Афғонистон осмони очиқ, халқаро рейслар ундан фойдаланишлари мумкин, деб хабар бермоқда РИА Новости "Толибон"* ҳаракатидаги манбага таянган ҳолда.Шунингдек, хабарда айтилишича, Қобул халқаро аэропортидан илк тижорат рейси парвози амалга оширилган. Самолёт Қобул-Доха маршрути бўйича парвозни амалга оширади."Қобул аэропортида диспетчерлик маркази очилиши билан Афғонистон ҳаво бўшлиғи эндиликда авиаҳаракатлар учун очиқ", - дейилади хабарда.Шу билан бирга, қайд этилмоқдаки, чет эл самолётлари энди Афғонистон ҳаво бўшлиғини ҳеч бир чекловларсиз кесиб ўтишлари мумкин.Илгарироқ Wall Street Journal нашри толиблар 200га яқин чет элликларга, жумладан, америкаликларга ҳам Қобулдан Қатарга учиб кетишларига рухсат беришгани ҳақида хабар тарқатган эди.Август ойи ўртасида "Толибон"* радикал ҳаракати жангарилари Қобулни босиб олиб, президент саройини ўраб олишган эди.Оқибатда президент Ашраф Ғани давлат раҳбари лавозимини ўз зиммасидан соқит қилди ва республикани тарк этди.* РФда таъқиқланган халқаро террористик ташкилот.\n10:37 10.09.2021 (янгиланди: 11:59 10.09.2021)\n© AFPЭвакуация в аэропорту Кабула\nХориж самолётлари Афғонистон ҳаво майдонини ҳеч бир чекловларсиз кесиб ўтишлари мумкин эндиликда\nТОШКЕНТ, 10 сен — Sputnik. Афғонистон осмони очиқ, халқаро рейслар ундан фойдаланишлари мумкин, деб хабар бермоқда РИА Новости "Толибон"* ҳаракатидаги манбага таянган ҳолда.\nПутин: Афғонистондаги вазият минтақа хавфсизлигига қандай таъсир этиши ноаниқ\n10 Сентябр, 09:36\nШунингдек, хабарда айтилишича, Қобул халқаро аэропортидан илк тижорат рейси парвози амалга оширилган. Самолёт Қобул-Доха маршрути бўйича парвозни амалга оширади.\n"Қобул аэропортида диспетчерлик маркази очилиши билан Афғонистон ҳаво бўшлиғи эндиликда авиаҳаракатлар учун очиқ", - дейилади хабарда.\nШу билан бирга, қайд этилмоқдаки, чет эл самолётлари энди Афғонистон ҳаво бўшлиғини ҳеч бир чекловларсиз кесиб ўтишлари мумкин.\nАшраф Ғани қаердалиги маълум бўлди\n18 Август, 20:04\nИлгарироқ Wall Street Journal нашри толиблар 200га яқин чет элликларга, жумладан, америкаликларга ҳам Қобулдан Қатарга учиб кетишларига рухсат беришгани ҳақида хабар тарқатган эди.\nАвгуст ойи ўртасида "Толибон"* радикал ҳаракати жангарилари Қобулни босиб олиб, президент саройини ўраб олишган эди.\nОқибатда президент Ашраф Ғани давлат раҳбари лавозимини ўз зиммасидан соқит қилди ва республикани тарк этди.\n* РФда таъқиқланган халқаро террористик ташкилот.


Аъзам Қозихўжа. Ғазалнинг серовоз олами (2009) — www.ziyouz.uz\nБош саҳифа МатбуотҲозирги давр матбуотиАъзам Қозихўжа. Ғазалнинг серовоз олами (2009)\nБиринчи хабар ҳайратланарлилиги, кутилмаганлиги билан мухотабни ўзига жалб эта билмоғи керак. Бунда мақом қанчалик юксак бўлса, тингловчининг ақли шошади. Сўзлар қанчалик гўзал терилмасин, уларда тингловчи учун янги хабар топилмаса, чуқур мазмун баён этилмаса, мухотабда кутилган қизиқиш уйғотмайди. Шоир бадиий тахайюли тақдим этаётган саккиз тарафи чексиз маконда, чексиз замон ва шу замоннинг жуда қисқа бир лаҳзасида бутун моҳият жилваланади. Тингловчи тийиқсиз саволлар гирдобида қолади. Бунда ғазал воқелигидаги бор деб эътибор қилинадиган мухотабни айнан тингловчи дейиш у қадар тўғри эмас. Шунинг учун, шоирнинг лирик қаҳрамони мулоқотга киришаётган мухотабни ғазал воқелигидаги биров деб олиш масалани анча ойдинлаштиради. Лирик қаҳрамон билан ғазал воқелигидаги биров ўртасидаги муқтазои ҳол даражаси қанча баланд бўлса, шунга мувофиқ мақом ҳам юксалади. Мақом қанчалик юксак бўлса, муқтазои ҳол ҳам шунга муносиб тарзда кечади. Бу ўринда мақом жуда юксак. Ҳеч иккиланмасдан иъжоз мақомида, дейиш мумкин. Биринчи хабарда айтилган ҳукм, ғазал воқелигида бор деб эътибор қилинган бировда турли ҳолатларни вужудга келтириши эҳтимолдан холи эмас. Биров айтилган гапни тушуниши ёки тушунмаслиги, ҳайратланиши ё ҳайратланмаслиги мумкин. Лирик қаҳрамоннинг ғазал матнида кўринмайдиган, аслида ғазал воқелигида мавжуд бўлган бировга қарата айтган гапи ўша бировда жим турмасликни тақозо этади. У қандайдир муносабат билдиради. Бу муносабат қандай шаклда юз бергани ғазал матнида кўринмайди, лекин ғазал воқелигида бор, деб эътибор қилинади. Бу муносабатга жавоб сифатида иккинчи жумла юзага келади. Бу ўринда, бир байт ичида кечувчи, байтлар орасида содир бўлувчи ҳамда бутун ғазал давомида юзага келувчи мулоқотлар ҳақида эслаб ўтиш жоиз. Баъзан мазмун тугаллиги эътибори билан бир байт ичида мулоқот юз бермаслиги ҳам мумкин. Лекин юқоридаги байтнинг биринчи мисрасиёқ бировда муайян савол туғдириб улгурган. Шунинг учун иккинчи мисра, маълум маънода, бировнинг саволига жавоб тарзида келади. “Ул кесакни сувда кўр, бул сафҳани барбод бил”. “Эй кўнгил” бу ўринда, фақат шоирнинг ўзига қилган нидоси деб олинса, у қадар тўғри эмас. Тасаввуфда қалб ҳақида гап кетар экан, нафсоний тушунчадан юксакда турувчи қалб тушунчаси нафсини енгиб, кўнгил билан яшаётган кишига нисбатан ишлатилади. Шу боис “Эй кўнгил”дан мурод – Эй кўнгил кишиси. “…асру бебунёд”лик бировда савол туғдирар экан, айни пайтда, маълум хабардорлик ҳам пайдо этади. Навоий ғазалларидаги мутакаллимнинг, яъни лирик қаҳрамоннинг мақоми жуда юксак. Мухотабнинг, яъни бировнинг ҳолат тақозоси ҳам шунга муносиб тарзда. Зеро, муқтазои ҳол мутакаллимни баланд мақомда сўзлашга чорламоғи шарт. Биринчи мисра – ибтидоий хабар ғазал воқелигидаги бировда муайян туйғулар пайдо этар экан, ўз туйғулари ифодаси ўлароқ хабарга муносабат билдиради. Муносабат, аксар ҳолларда ибтидоий хабарга нисбатан тушунмаслик шаклида мавжуд, деб эътибор қилинади. Тушунмаслик мутакаллимда ҳолат тақозосига қараб янги жумлани айтишга йўл очади. Бундай ифода шакллари араб тилида турли таъкид воситалари ёрдамида амалга оширилади. Ўзбек тилида эса, таъкидлар кўпроқ жумладаги сўзлар ўрнини алмаштириш орқали юзага чиқади. Шунинг учун ғазалдаги, умуман, шеърдаги кўтаринкилик, қуймалик бу таъкидлар мавжудлигини, нутқнинг бировга қаратилганлигини сездирмайди. Ер-кўк асосининг аслида бебунёдлиги ғазал воқелигидаги бировда тушунмаслик пайдо этганини билган мутакаллим “Ул кесакни сувда кўр, бул сафҳани барбод бил”, деб таъкидловчи иккинчи хабарни айтади. Ер – замин мисоли бир сувга тушган кесакдек, кўк – осмон худди барбод бўлувчи, йўқлик сари кетувчи, йиртилиб-титилиб кетадиган бир саҳифа каби. Фано мақомида турган мутакаллимнинг бундай кутилмаган хабари ғазал воқелигидаги бировда яна муносабат пайдо этади. Бу муносабат энди тушунмаслик мақомида эмас, балки муқтазои ҳолга қараб ўзгачароқ кечиши мумкин. Байт ўз-ўзича мукаммал, ундан ҳеч нарсани олиб ҳам, қўшиб ҳам бўлмайди. Фикр ҳам гўё тугагандек, лекин шарҳи ҳол энди бошланди. Биринчи байт, аксар ҳолларда Навоий ғазалларида тезис шаклида келади. Кейинги байтлар бу тезисни бирма-бир ечиб боради. Қуруқ, жонсиз монологик нутқда бу тезис жавоблари ҳам бизнинг ҳисларимизга таъсир этмайдиган жонсиз бўлиб қолади. Ғазал воқелигида рўй бераётган жонли мулоқот эса, тингловчига таъсир этади ва ғазалнинг яшовчанлигини таъминлайди. Жонли мулоқот, жонли сўзгина яшовчан. Жонли сўз, қалб мушоҳадасидан ўтказилиб, кейин воқеликка айланади. Сўз қалбдан – кўнгилдан чиқмаётган экан, жонсиз, маънисиз товушлар силсиласига тушиб йўқлик сари ғойиб бўлади. Шунинг учун ҳам кейинги:\nАввалги икки байтда етказилган хабар мухотабда қатор саволлар туғдиради ва бу саволлар қайсидир даражада мутакаллимда инкор этиш даражасига ўтиб боради. Аслида, мухбир ўз хабари билан мухотабга бир фойда – нафъ етказиши керак. Бу ўринда хабардан қандай нафъ борлигини сўрашни ҳолат тақозо этади. “…то чиқмағайсен нафъ эмас” деган сўз, ана ўша саволнинг мавжудлигига далолат. Осмоний тўрт дафтар – Забур, Таврот, Инжил, Қуръон. Тўрт унсур ва тўрт дафтар бир-бирига муқояса қилинади. Тўрт унсур – ҳаво, сув, тупроқ, олов. Инсон жисми мана шу тўрт унсурдан вужудга келган. Руҳ эса азалий маконида, ал-мийсоқда Роббисининг “Аласту би Роббикум!?” – Мен сизларнинг Роббингиз эмасманми!? — деган нидосига, “ҳа, Роббимизсан!” — дея жавоб берган. Сўнгра жисмга киритилган. Навоий “Аласт жомин ичиб маст”, деганда ал-мийсоқдаги ўша воқеага, мулоқотга ишора этади. Тасаввуф аҳли руҳий сайру сулукка интилар экан, ана шу заминий тўрт унсур кишанларидан озод бўлиш истагида ёнади. Илоҳий тўрт китобни ёдлаб олган тақдирда ҳам инсон бу тўрт унсур қайдидин (кишанларидан) қутулмоғи душвор. Бунинг учун илоҳий китобни қуруқ ёдлаб олиш эмас, балки моҳиятига етиш, тушуниш, ҳислар оламида яшаш, илоҳий сирни англаш лозим. Илоҳий китобни ўқимаса, ёдламаса инсон қандай қилиб ҳақни танийди!? Ҳақнинг сифатларини қаердан билиб олади? Табиийки, бундай савол, юқорида айтилганидек, ғазал воқелигидаги бировда пайдо бўлади. Бировнинг саволи ниҳоят бу ерда келтирилади. Ана шу савол мавжудлигининг ўзи, бутун ғазал воқелигида мутакаллим сўзларига жавоб берувчи ва савол берувчи биров борлигидан хабар беради.\n← Аввалги Аввалги Наим Каримов. “Лолалар дардини англаган лола” (2009)\nКейинги → Кейинги: Аҳмаджон Мелибоев. Икки йўл: ё бозор, ё адабиёт (2009)


ЭНЕРГЕТИКЛАРНИНГ СПОРТ ТАДБИРЛАРИ: МЕҲНАТ ФАОЛИЯТИДАГИ УНУМ ВА САМАРА САРИ ТАШЛАНАЁТГАН ДАДИЛ ҚАДАМЛАР Ўзбекистон миллий электр тармоқлари акциядорлик жамияти\nСпорт байрамини «Ўзбекистон МЭТ» АЖ бошқаруви раисининг биринчи ўринбосари Х.Б.Элмуродов очиб берди. Холиқ Бобоёрович ўз нутқида бугунги кунда Ўзбекистон Республикаси Президенти Ш.М.Мирзиёев томонидан пандемия даврида оммавий спорт турларига бўлаётган катта эътибор, ташкилотларда «Шахсий намуна» тамойили асосида ўзларининг антропометрик кўрсаткичларини яхшилаш орқали (семизлик даражаси, вазн индексини камайтириш, саломатликни мустаҳкамлаш) ходимларнинг жисмоний ва руҳий ҳолатини яхшиланиши, ходимлар ва уларнинг оила аъзолари, айниқса ёшлар ўртасида югуриш, стритбол, футбол, бадминтон, волейбол, баскетбол, стол тенниси, сузиш ва бошқа спорт турлари бўйича оммавий спорт мусобақалари ташкил этилаётганининг аҳамияти ҳақида гапириб ўтди. Бу борада «Ўзбекистон МЭТ» АЖ ёшларининг ташаббуслари қўллаб-қувватланиб, касаба уюшмасининг ҳомийлиги ва ҳамкорлигида энергетика соҳаси ходимлар ўртасида жисмоний тарбия ва оммавий спортни тарғиб қилиш бўйича бир қанча ишлар амалга оширилаётгани, умуман олганда, ўз соғлиғига беэътибор бўлмаган барча ишчи-ходимларнинг меҳнат фаолиятида ҳам унум ва барака бўлишини алоҳида таъкидлаган ҳолда спорт байрами иштирокчиларига омад тилади.\nСпорт байрамидан олдин «Учқун» спорт-соғломлаштириш мажмуасида оммавий тарзда гимнастика машқлари бажарилиб, иштирокчилар мусобақаларга ҳам жисмонан, ҳам руҳан тайёр бўлишгач, мусобақа ўйинларига старт берилди.\nТадбир қизғин тарзда ўтиб, шахмат, шашка ва стол тенниси бўйича қуйидаги ғолиблар аниқланди:\nШахмат бўйича эркаклар ўртасида ўтказилган мусобақада 1-фахрли ўринни Абдулла Аҳмедов, 2-ўринни Шерали Тўраев, ва 3-ўринни Анвар Шаимов эгаллади.\nШашка бўйича аёллар ўртасидаги мусобақада 1-фахрли ўринни Нигора Зокирходжаева, 2-ўринни Дилдора Ирматова, 3-ўринни Камола Содиқова эгаллашга муваффақ бўлди.\nШашка бўйича эркаклар ўртасида бўлиб ўтган мусобақада эса 1-фахрли ўринни Минислом Лукманов, 2-ўринни Ислом Сапарматов, 3-ўринни эса Парда Хидиров эгаллади.\nСтол тенниси бўйича аёллар ўртасида бўлиб ўтган мусобақада 1-фахрли ўринни Раъно Исамухамедова, 2-ўринни Феруза Хаджимуратова, 3-ўринни Раъно Ҳасанова қўдга киритди.\nХудди шу спорт мусобақасининг эркаклар ўртасида бўлиб ўтган беллашувларида 1-фахрли ўринни Олимжон Тўлаев, 2-ўринни Дониёр Ғуломов, 3-ўринни Салим Эшонқулов эгаллашга муваффақ бўлди.\nТадбир якунида барча ғолиб бўлган иштирокчилар эсдалик совғалари билан тақдирланди. Спорт байрами «Ўзбекистон-24» телеканали ҳамда «Ўзбекистон» телеканалининг «Ассалом, Ўзбекистон!» дастури ижодкорлари томонидан ёритилди.\nХулоса ўрнида шуни айтиш мумкинки, «Ўзбекистон миллий электр тармоқлари» акциядорлик жамиятида спорт тадбирлари давом этади. Ўтказилиб келинаётган спорт мусобақалари бу энергетика соҳаси, электр энергетика тармоғи ходимларининг «Covid-19» номли балога қарши кураши, қолаверса меҳнат фаолиятида унум ва самара сари ташланаётган дадил қадамлардир.\nАзизбек Ботиров, «Ўзбекистон МЭТ» АЖ Ёшлар Иттифоқи бошланғич ташкилоти сардори, муҳандис-эколог\nЭътиборингизга спорт тадбиридан олинган суратлар гулдастасини ҳавола этамиз:


СУТ ТИШ ҚАНДАЙ ПАРВАРИШЛАНАДИ?\n≡Саломатлик 10:54, 16.02.2017 ✔827\nКўпгина ёш ота-оналарни фарзандининг тишлари билан боғлиқ муаммолар қийнайди. «Ўзи сут тиш бўлса, уни даволатиш шартми?», деган савол билан мурожаат қилувчилар ҳам анчагина. Аслида эса сут тишларни кичик ёшданоқ асраш бола саломатлигида муҳим аҳамият касб этади.\nХОТИРА ПАСАЙИШИНИНГ ОЛДИНИ ОЛАДИ\n≡Саломатлик 10:53, 16.02.2017 ✔737\nБугун гулкарам замонавий ошхоналарда сабзавот ёки безак ўрнида ишлатилади.\nЎТКИР ВА ЮҚУМЛИ СУВЧЕЧАК\n≡Саломатлик 10:56, 09.02.2017 ✔2619\nМайда сувли тошмалар билан намоён бўлиб, кўпроқ болаларни безовта қиладиган сувчечак — ўткир юқумли касаллик саналади. Унинг илк белгилари сезилиши билан шифокорга мурожаат қилиб, керакли даво чораларини бошлаш жуда муҳим.\nУ ҲАММАГА БЎЛАР ОЗИҚ\n≡Саломатлик 10:55, 09.02.2017 ✔929\nДастурхонимизни безайдиган паловнинг асл мазаси сабзида. Унинг ширали таъми билан бирга, фойдали хусусиятлари ҳам талайгина. Табиатнинг бебаҳо бу неъмати тўрт минг йилдан буён инсонларни тетиклаштириб, қувватига қувват қўшиб келмоқда.\nХУШРЎЙ БЎЛАЙ, ДЕСАНГИЗ…\n≡Саломатлик 10:54, 09.02.2017 ✔537\nЮз териси жуда таъсирчан бўлгани сабабли доим парваришни талаб этади. Терини озиқлантириш ва намлантириб туришдан ташқари, уни машқ қилдириб туриш ҳам даркор. Чунки юз машқи қон айланишини яхшилайди, тери ва мушакларнинг таранглашишига ёрдам беради. Юзим чиройли бўлсин десангиз, қуйидаги машқларни бажаринг:\nҚУЛОҚНИ ҚИЙНАГАН ОТИТ\n≡Саломатлик 10:01, 26.01.2017 ✔1293\nҚулоқ оғриғи ҳам тиш оғриғидек гап. Лўқиллаб, жонимизга озор беради. Айниқса, болалар бу касалликдан азият чекса, тинимсиз йиғлаб, безовталанади. Каттаю кичикни бирдек азоблайдиган бу хасталикни отит, деб аташади.\nМЕВАСИДАН ҚОҚИСИ ШИРИН\n≡Саломатлик 10:00, 26.01.2017 ✔1280\nҚиш фаслида кўнгил сархил меваларни тусайди. Шундай дамларда қуритилган мевалар жонимизга оро киради. Энг муҳими, қоқиларнинг фойдаси меваникидан-да беқиёслиги аллақачон ўз исботини топган.\nКИПРИКЛАРИ УЗУН КОКИЛЛАРИДАН…\n≡Саломатлик 10:00, 26.01.2017 ✔668\nУзун ва қуюқ киприклар кўзлар гўзаллигини янада ёрқинроқ ифодалайди. Шу боис уларга алоҳида эътибор қаратиш талаб этилади. Киприкларнинг табиий қалин ва узун, қайрилма бўлиши инсон организми ҳамда саломатлигига боғлиқ.\nБОТУЛИЗМ — ЭНГ КУЧЛИ МИКРОБ\n≡Саломатлик 11:21, 19.01.2017 ✔819\nҚишда янги узилган мева ва сабзавотлар тақчиллиги боис консерва маҳсулотларига талаб анча ошади. Шундай вақтда юқори ҳароратда ишлов берилмаган консерва маҳсулотлари айрим касалликларнинг қўзғатувчиси эканини ёддан чиқармаслик зарур. Ботулизм улар орасида энг хавфлиси саналади.\nЗАРАРИ КЎП ПАРДОЗ\n≡Саломатлик 11:21, 19.01.2017 ✔869\nТатуаж лаб, кўз ва қошга шакл бериш, тери нуқсонлари, чандиқ ва пигмент доғларни яшириш, хол қўйиш ёки табиий холларга бироз ранг беришдир. Бироқ аёл ва қизларимиз татуажнинг соғлиққа, қолаверса, ташқи кўринишга сезиларли даражада зиён келтиришини билишармикан?\nДИСПЛАЗИЯ — ТУҒМА КАСАЛЛИК\n≡Саломатлик 08:34, 12.01.2017 ✔1715\n— Қизимга шифокорлар дисплазия ташхисини қўйишди. Илтимос, шу касалликнинг келиб чиқиш сабаблари ва даво йўллари ҳақида маълумот берсангиз?\nЮРАК ХУРУЖИГА ҚАРШИ ҲИМОЯ\n≡Саломатлик 08:33, 12.01.2017 ✔642\nЛавлаги кам қувватли, парҳезбоп сабзавот бўлгани учун парҳез тутаётган кишилар хавотирсиз ўз таомномасига қўшишлари мумкин. Камқонликни даволашда, ошқозон ҳазми бузилганда ва юрак хасталигида шифокорлар, албатта, лавлаги истеъмол қилишни тавсия этади.\nЯна 15 йилдан сўнг...\n≡Саломатлик 08:33, 12.01.2017 ✔509\nАҚШлик тадқиқотчиларнинг прогноз қилишича, яна ўн беш йиллардан сўнг шахсийлашган тиббиёт ва нанотехнологиялар сабабли шифохоналар керак бўлмай қолиши мумкин.\nТУМОВ ТИНКАНГИЗНИ ҚУРИТМАСИН\n≡Саломатлик 12:17, 05.01.2017 ✔972\nОдатда, қиш кунлари тумов бўлган одам унинг белгиларига эътибор бермаслиги мумкин. Лекин вақтида даволанмаган ҳар қандай хасталик куни келиб салбий аломатларини намоён қилишини унутмаслик керак.\nТАБИИЙ ЙОД МАНБАИ\n≡Саломатлик 12:16, 05.01.2017 ✔637\nЁнғоқнинг таркибида А,В,С,Е гуруҳидаги дармондорилар, калий, натрий, фосфор, темир, магний, кальций, йод каби минерал моддалар бор. Хотирани мустаҳкамлаш борасида унга тенг келадигани йўқ. Айниқса, жисмоний фаолият билан шуғулланадиган кишилар, ҳомиладор аёллар, эмизикли оналар ва ёш болалар учун жуда фойдали. Таркибида йод миқдорининг кўплиги боис қалқонсимон без фаолиятини тиклашга ёрдам беради.


Ўзбекистон Республикаси санъат арбоби, Давлат мукофоти совриндори, композитор Рустам Абдуллаев 1947 йил 12 февралда Хива шаҳрида туғилган. 1972 йилда Тошкент давлат консерваториясининг композиция факультетини проф. Б.Гиенко синфида битирган, проф. Б.Зейдман раҳбарлигида ассистент-стажерлик курсларида касб маҳоратини оширган. Ўзбекистон Бастакорлар уюшмаси раиси (1995 йилдан), Ўзбекистон давлат консерваторияси бастакорлик ва чолғулаштириш кафедраси профессори.\nР.Абдуллаев «Шодимулк», «Садоқат», «Хива» опералари, «Қуёшга таъзим» балет-ораторияси, торли оркестр учун Симфония, камер оркестр учун Полифоник симфония, «Шодлик таронаси», «Алишер Навоий хотирасига», «Тарас Шевченко хотирасига», «Муҳаббат достони» каби 10 та симфоник поэма, 8 та Концерт: (фортепиано ва оркестр учун 5 та концерт, скрипка ва оркестр учун Концерт, виолончель ва оркестр учун Концерт, рубоб ва оркестр учун Концерт), «Хиросима», «Она ҳақида ўйлар», «Ҳижрон», «Қалб ҳайқириғи» вокал туркумлари, фортепиано ва оркестр учун «Раталла», «Элегия», камер чолғу мусиқаси - прелюдия ва фугалар, вариациялар, пьесалар, «Фонтан олдида», «Тингла булбул», «Шодлик қўшиғи», «Гўзал Ватаним», «Ҳур ўзбек қизиман» каби 100 дан ортиқ қўшиқ, романс ва хор асарлари, «Офтоб чиқди оламга», «Тойчоқ», «Қошиқ», «Кулган кўзли болалар» каби 50 дан ортиқ болалар қўшиқлари муаллифи.\nР.Абдуллаевнинг ижоди ўзбек миллий, хусусан Хоразм мусиқаси анъаналарига бастакорнинг ўзгача ёндошуви, янгича талқини билан, том маънода замонавий жарангдорлиги билан ажралиб туради.\nРустам Абдуллаев турли хил фестиваллар, концерт ва танловларнинг иштирокчиси ҳамда ташкилотчиси, ҳозирги замон ўзбек ва жаҳон мусиқа ижодиёти ютуқларининг тарғиботчиси сифатида танилди. Композиторнинг асарлари АҚШ, Германия, Англия, Миср, Голландия, Москва, Таиланд, Жанубий Корея каби қатор хорижий мамлакатларда муваффақиятли ижро этилди. Масалан, «Болалар учун альбом» ва «Тай оҳанглари» деб номланган учинчи фортепиано концерти бир неча бор Таиланда, болалар қўшиқлари эса Туркияда янграган, буюртма бўйича корейс куйлари асосида торли квартет учун 3 та миниатюра яратди. Бангкок шаҳрининг концерт залларидан бирида Р.Абдуллаевнинг бешинчи фортепиано концертининг премьераси катта муваффақият қозонди.


Унда Европа тикланиш ва тараққиёт банки Марказий Осиё ва Россия бўйича -бошқарувчи директори Наталья Ханженкова раҳбарлигидаги делегация аъзолари, Фарғона, Андижон, Наманган вилоятларида фаолият кўрсатаётган тадбиркорлик субъектлари раҳбарлари қатнашди.\nТадбирда сўзга чиққан Ўзбекистон Республикаси Олий Мажлиси Сенати Раисининг биринчи ўринбосари С. Сафоев ва бошқалар мамлакатимизда тадбиркорлик ҳаракатини ҳар томонлама қўллаб-қувватлашга жиддий эътибор қаратилиб, соҳа вакилларига халқаро молия институтлари иштирокида тезкор банк хизматлари кўрсатилаётгани, бу жараёнда Европа тикланиш ва тараққиёт банки билан ҳамкорликни ривожлантириш зарурлигини алоҳида қайд этдилар.\nЎзбекистон Республикаси билан Европа тикланиш ва тараққиёт банки ўртасида ҳамкорликка оид Англашув меморандуми имзоланган бўлиб, унда салоҳиятли ҳамкорлик соҳалари белгилаб берилган. Кичик ҳамда ўрта корхоналар учун маслаҳат бериш ва молиялаштириш, трансчегаравий савдо ҳамда ҳамкорликка кўмаклашиш, илғор технологиялар ва ноу-хаулар алмашувини таъминлаш имконини берадиган тўғридан-тўғри хорижий инвестицияларни жалб қилиш орқали иқтисодиётимизнинг рақобатдошлигини ошириш шулар жумласидан.\nСеминарда ЕТТБ делегацияси аъзоларига Президентимиз ташаббуси билан қабул қилинган 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳақида сўзлаб берилди. Унинг изчил ижроси доирасида халқаро молия институтлари билан ҳамкорликда қатор лойиҳалар муваффақиятли рўёбга чиқарилаётгани таъкидланди.\nБугунги кунда Фарғона вилоятида 20 мингга яқин кичик бизнес ва хусусий тадбиркорлик субъектлари фаолият кўрсатаяпти. Уларнинг ялпи ҳудудий маҳсулотдаги улуши 63,4 фоизга, саноат маҳсулотлари ишлаб чиқаришдаги улуши эса 48 фоизга етказилди. Ҳудудда хусусий секторнинг жадал тараққий этиб бораётгани кредит ресурс-лари, айниқса, чет эл инвестицияларига бўлган эҳтиёжни оширмоқда.\n— Қўл меҳнати асосида спорт анжомлари, футбол, волейбол, баскетбол тўплари ишлаб чиқарамиз, — дейди Фарғона шаҳридаги “Чарм тўп келажаги” хусусий корхонаси раҳбари Баҳодир Тошпўлатов. — Чармдан тайёрланаётган маҳсулотларимизнинг сифати юқорилиги боис ички бозорда талаб катта. Бугунги семинар-тренингда ЕТТБ вакиллари томонидан ўтказилган тақдимотлар, соҳа мутахассисларининг кредит линияларидан оқилона фойдаланиш бўйича тавсиялари билан яқиндан танишиб, иқтисодий билимларимизни мустаҳкамладик.\nСеминар-тренингда кичик ва ўрта бизнесга маслаҳат хизматлари ҳамда молиялаштириш, минтақавий савдони ривожлантириш каби масалалар ҳам муҳокама қилинди.\nМазкур рукндаги бошқа мақолалар: « Ипак саноатининг довруғи қачон тикланади?\tЎзбекистонлик ишбилармонлар Швейцарияда »


АҚШ полициячилари ўйинчоқ автомат кўтарган ўсмирни отиб ташлади - www.Voydod.net\nАҚШ полициячилари ўйинчоқ автомат кўтарган ўсмирни отиб ташлади\nАҚШда 13 ёшли ўсмир ўйинчоқ қуролини ташлашдан бош тортгани учун отиб ташланди. Фожиа Санта-Роса шаҳрининг (Калифорния штати) марказий кўчаларидан бирида юз берди. Болашаҳар кўчаларида ҳеч нарсадан хавфсирамасдан “Калашников АК- 47” автоматининг ўйинчоқ нусхаси вабелига тақилган пластмасса тўппонча билан юрган. Шаҳарда патруллик қилаётган полициячиларнинг навбатчибригадаси ўсмирни тўхтатади. Кейин полициячилардан бири ундан қуролни ерга ташлашни талаб этади. Тартибпосбонини ўсмирнинг ёши ҳам, у қўлида АК-47 кўринишидаги 3,5 килограммлик “автомат”ни енгилгина кўтарибтургани ҳам довдиратмайди.\nНавбатчи бригада аъзоларидан бири, лейтенант ДеннисО’Лирининг сўзларига кўра, буйруқ бир неча бор янграган, шундан сўнг зобитлар болани отиб ташлаган. Бироқвоқеа гувоҳларининг айтишича, полициячилар қуролни ташлашни қатъий талаб қилмаган ва бу буйруқянграганидан кейин деярли дарҳол ўқ отилган. Аммо бу билан америкалик полициячиларнинг ғалатихатти-ҳаракатлари тугамаган. 13 ёшли болани отиб ташлаганидан сўнг улар ўсмирнинг қўлларига кишан таққан вашундан сўнггина унинг ўлимини қайд этишган.\nҲозир Санта-Роза полициясида ичкитергов бошланди. Тергов даврида иккала полициячи ҳам хизматдан четлатилиши, аммо озодликда қолиши хабарберилади. Қизиғи шундаки, одил суд полициячилар томонида бўлиши мумкин. Чунки Америка қонунларига кўра, агар13 ёшли бола қўлидаги ўйинчоғи билан уларни ўқ отишга мажбур этган бўлса, полициячилар оқланиши мумкин.


АҚШ яна бир бор Эрон билан урушмоқчи эмаслигини таъкидлади\n30 октябр 2020, Тошкент вақти: 04:43\nАҚШ Мудофаа вазири вазифасини бажарувчи Патрик Шэнахэн.\nАҚШ Мудофаа вазири вазифасини бажарувчи Патрик Шэнахэн Вашингтоннинг сўнгги кунлардаги асосий мақсади Эронни босиб туриш бўлганини, айни пайтда эса Трамп маъмурияти Эрон билан муносабатлар кескинлашуви давом этишини истамаслигини маълум қилди.\n«Гап уруш ҳақида эмас, балки Эронни босиб туриш ҳақида кетмоқда. Биз уруш бошлашни истамаймиз. Биз муносабатлар янада таранглашувини хоҳламаймиз», деди Шэнахэн журналистларга 21 май куни.\nШэнахэндан аввалроқ президент Дональд Трамп Эрон АҚШга ҳарбий таҳдид қилишга ботина олмайди, деб баёнот берган эди.\n-Мен ўйлайманки, агар Эрон АҚШга нисбатан куч ишлатишга уринса, катта хатога йўл қўйган бўлади. Улар таҳдид қилсалар бу таҳдид янада кучлироқ босим билан қайтарилади. Эрон бундай ишни амалга ошириши учун ҳеч қандай асос йўқ,-деди Трамп.


Бундан роппа-роса 34 йил аввал инсоният тарихида ўчмас из қолдирган машъум воқеа содир бўлганди. Бу воқеа шунчалик сирлики, унинг аниқ тафсилотлари ҳозиргача мавҳум...\n1986 йилнинг 26 апрель куни Чернобилдаги атом электростанцияси портлаб, оқибатда кўплаб одамлар вафот этган ва ундан ҳам кўпроқ одам майиб-мажруҳ бўлиб қолганди. Ҳозир Чернобиль ҳудудида анчадан буён ўрмон ёнғинлари содир бўлмоқда. Шу баҳонада Чернобилдаги машъум воқеани ёдга олсак.\nЧернобиль АЭС Украина ССР ҳудудида, Киевдан 110 километр, Беларусь билан чегарадан 16 километр, Чернобиль шаҳридан 15 километр узоқликдаги Днепрнинг ирмоғи бўлган Припять дарёси ёқасида жойлашган эди. Унга энг яқин аҳоли манзили шу АЭС ишчилари яшайдиган Припять шаҳарчаси бўлган. 1986 йилнинг апрель ойида Чернобиль АЭСда жами тўртта энергоблок ишлаб турган, бешинчи энергоблок қурилиши 80 фоизга якунланган ҳамда олтинчи энергоблокнинг чуқури кавланаётган эди.\nЧернобиль АЭС қурилиши 1971 йилда бошланган ва 1977 йил 25 сентябрда ишга туширилган. Бу АЭС ўша пайтда Украина ССРда истеъмол қилинаётган электр энергиясининг 10 фоизини ишлаб чиқарган. АЭС 2000 йилда ёпилган.\n1986 йил 26 апрель куни соат 01:23да Чернобиль АЭСнинг 4-энергоблогида портлаш содир бўлади ва реактор бутунлай ишдан чиқади. Портлаш оқибатида энергоблокнинг бир қисми қулаб тушади ва бош оператор ҳалок бўлади. АЭСдаги авария ортидан ҳавога уран изотоплари, плутоний, йод-131 (таъсири 8 кун), цезий-134 (таъсири 2 йил), цезий-137 (таъсири 30 йил), стронций-90 (таъсири 28 йил) тарқаб кетади.\nАслида портлаш юз берган 4-энергоблок 25 апрель куни таъмирлаш ишлари олиб бориш учун тўхтатилиши керак бўлган, аммо номаълум сабабларга кўра негадир таъмирлашни ортга суришади. Чернобиль аварияси ҳақида расмий эълон қилинган сабаблардан ташқари яна кўплаб расмий бўлмаган сабаблар келтирилган.\nСССР давлат комиссияси суриштирувлар натижасида ўз хулосаларини эълон қилган ва унда асосан АЭС раҳбарияти айбдор сифатида кўрсатилган. Шунингдек, совет олими Валерий Легасов бошчилик қилган МАГАТЭ (Халқаро атом энергетикаси ташкилоти) томонидан юборилган гуруҳ ҳам СССР давлат комиссиясининг хулосасини маъқуллаган. Хулосага кўра, АЭС раҳбарияти хавфсизлик техникаси қоидаларига мутлақо амал қилмаган ва оқибатда фалокат юз берган.\nСССР тарқалганидан кейинги хулосалар\n1991 йилда СССР давлат атом назорати комиссияси ишни қайтадан кўриб чиқди ва АЭС раҳбарияти айбланган олдинги хулосаларни рад этиб, Чернобилдаги фалокатга реактор энергоблоги конструкциясидаги камчиликлар сабаб бўлгани ҳақида хулоса берди.\n1993 йилда INSAG (INSAG; International Nuclear Safety Advisory Group – халқаро ядровий хавфсизлик ташкилоти) қўшимча ҳисоботларни маълум қилади. Унда аввал эълон қилинган биринчи ҳисобот хато бўлгани, 1986 йилда ишни тўлақонли ўрганишнинг иложи бўлмагани учун асосан СССР давлат атом назорати қўмитаси хулосасига таянилгани, СССР тарқагандан сўнг фалокат бўлган объектга тўлақонли кириб фалокат сабабларини ўрганиш имконияти бўлгани ёзилган эди.\nШунингдек, ҳисоботда реактор лойиҳасида хатолар бўлгани ва энергоблок аввал бошданоқ нотўғри конструкция билан қурилгани келтирилган. Шундан сўнг INSAG томонидан яна бир неча марта Чернобиль фалокати бўйича суриштирувлар ўтказилди ва уларда янгидан-янги далиллар ўртага чиқди.\nINSAG томонидан ўтказилган сўнгги суриштирувда, дарвоқе у INSAG-7 деб аталади, қуйидаги хулоса берилди:\n- реактор хавфсизлик нормаларига жавоб бермаган;\n- хавфсизликни таъминлашда фойдаланиш қоидалари бефойда бўлган;\n- атом энергиясидаги хавфсизликни тартибга солиш ва назорат қилиш режими самарасизлиги, миллий ва маҳаллий даражада ядро масалаларида хавфсизлик маданияти умуман бўлмаган;\n- операторлар орасида, шунингдек операторлар ва лойиҳачилар ўртасида хавфсизлик тўғрисидаги маълумотлар самарали алмашилмаган, ходимлар объектнинг хавфсизликка таъсир кўрсатадиган хусусиятлари тўғрисида етарли маълумотга эга бўлмаган;\n- ходимлар бир қатор хатоларга йўл қўйган ва мавжуд кўрсатмалар ҳамда синов дастурига амал қилинмаган.\nУмуман олганда, охирги хулосасида INSAG-7 фалокат сабаблари тўғрисидаги ўз хулосаларини эҳтиёткорлик билан баён қилади.\nУмумий хулоса шу бўладики, лойиҳа бошданоқ хато бўлган. Шунингдек, АЭС ходимлари белгиланган нормалар ва хавфсизликка амал қилмаган, раҳбарият эса бунга эътиборсиз бўлган.\nПортлаш оқибатида 4-энергоблок қулаб тушиб оператор Валерий Ходемчук ҳалок бўлади. Оғир жароҳат олган яна бир ходим тонгга яқин вафот этади. Портлашдан сўнг Чернобиль АЭСга кўплаб қутқарув бригадалари жалб қилинади. Уларнинг барчаси нурланишга дуч келади ва биринчи ойнинг ўзида АЭС ходимлари ва қутқарувчилардан 28 киши вафот этади.\nФалокатдан энг кўп жабрланганлар ўт ўчирувчилар бўлган. Портлаш оқибатида ёнғин келиб чиққан ва уни ўчириш учун нафақат АЭСдаги ўт ўчириш жамоаси, балки Припять шаҳридаги ўт ўчириш жамоаси ҳам жалб қилинган. Нурланиш ва қаттиқ куйишдан кўплаб ўт ўчирувчилар жароҳатланади. Норасмий маълумотларда жуда кўп ўт ўчирувчи ҳалок бўлгани келтирилади.\nЧернобиль фалокати 26 апрелда содир бўлгач, эртасига Припять шаҳри аҳолисини кўчириш ишлари бошланади. Шаҳарнинг 50 минг аҳолисини 1 225та автобусда Янов темир йўл бекатига олиб бориш учун 3 соат кифоя қилади. Автобуслар Киев ва бошқа яна бир нечта шаҳарда йўловчи ташиш линияларидан ажратиб олиб келинади.\nРадиация Европага тарқалмаганда Чернобиль фожиаси ҳақида ҳеч ким билмас эди\nЧернобиль АЭС фалокати ҳақида илк бор Швеция пойтахти Стокҳолм шаҳри яқинида жойлашган «Форсмак» радиация хавфсизлигини ўлчаш станцияси ходимлари хабар тарқатади. Аввалига улар 27 апрелдан ҳавода радиация миқдори кескин ошиб кетганини аниқлайди ва бу ҳақда тревога кўтариб, Швеция ҳукуматига хабар беради.\nТекширувлар натижасида фалокат Швеция ёки унга қўшни бўлган Скандинавия мамлакатларида содир бўлмагани аниқланади. Швецияга радиацияни жанубий-шарқдан эсган шамол олиб келган ва радиация тарқалаётган манба СССР ғарбида, Киев яқинидаги Чернобиль АЭС ҳудуди эканини маълум бўлади. Шундан сўнг швециялик мутахассислар МАГАТЭга мурожаат қилиб, СССР ғарбида содир бўлган фалокат ҳақида хабар берилмагани учун изоҳ сўрашади.\nШвециядаги манбага таяниб бутун дунёда ОАВ Киев яқинидаги АЭСда ядровий фалокат содир бўлгани ҳақида ёза бошлайди, аммо ҳеч ким АЭСда юз берган фалокатнинг кўламини билмасди. Чернобилдаги АЭСдан осмонга радиация тарқалаётган вақтда Кремлда фалокат ҳақида ваҳимали хабар тарқатмаслик муҳокама қилинаётган эди...\nХалқаро ташкилотлар, кўплаб хорижий давлатлар босими остида 28 апрелда «Время» дастурида Чернобиль АЭСда «арзимаган техник носозлик» юз бергани ҳақида кичик хабар берилади. Аммо дунё аҳлини фалокат кўлами «арзимаган техник носозлик» даражасида бўлганига ишонтириб бўлмасди. Радиация тўлқини Швециягача етиб бордими, демак унинг кўлами Москвадаги расмийлар таъкидлаётгани каби «арзимас» эмасди.\n«Ваҳима кўтарманг, акс ҳолда партиядан ҳайдалиб, қамаласиз»\nМамлакат аҳолиси ва ташқи дунё ҳеч нарсани билмаслиги учун Михаил Горбачёв Украина ССР компартиясининг 1-котиби Владимир Шербицкийга 1 май байрамини Украинада катта тантаналар билан ўтказишни буюради.\nКейинчалик Шербицкийнинг умр йўлдоши Рада Гавриловна Шербицкая шундай эслайди: «1 май куни Киевдаги тантана соат 10:00да бошланиши керак эди. Вақт бўлса ҳам Владимир Васильевичдан дарак бўлавермади. Бир пайт майдонга ҳукумат машинаси келиб тўхтади ва ундан Владимир Васильевич тушди. Кайфияти йўқлиги шундоққина юзидан билиниб турарди. У байрам тадбирини жилмайиб ўтказган бўлса-да, қандайдир кўнгилсизлик бўлганини сезиб турар эдим.\nВладимир Васильевичнинг айтишича, ўша куни тадбирдан аввал Киевдаги байрамни қолдиришни сўраб Горбачёвга телефон қилган. Горбачёв эса унга «Ваҳима кўтарма. Байрамни қолдиришни ўйлама. Мабодо ваҳима тарқалса, партиядан ҳайдаласан ва борар манзилинг аниқ, буни биласан», деб пўписа қилган экан.\nБугун ўша пайтда Владимир Васильевич Москвага Киев шаҳри аҳолисини зудлик билан кўчириш кераклигини айтганини кўпчилик билмайди. Ўшанда унинг таклифларига ваҳима кўтармасдан жим ўтиришни, акс ҳолда партиядан ҳайдаб, қамоққа тиқишларини айтиб жавоб қайтаришган», дейди Рада Шербицкая.\n29 апрелда эса марказий нашрлар билан биргаликда Украинада чоп этиладиган газеталарнинг бир чеккасида «Чернобиль АЭСдаги реакторлардан бирида кичик техник фалокат юз бергани, мутахассислар уни бартараф этиш чораларини кўраётгани ва фалокат сабабларини ўрганиш учун ҳукумат комиссияси тузилгани», ҳақида кичик хабар пайдо бўлади.\nЎша кезда хорижий ОАВ, турли давлатларнинг элчихоналари Чернобилда бўлиб ўтган иш ҳақида тинмай маълумот сўрар, аммо вазият тўлиқ КГБ назоратида бўлгани учун ҳеч кимга маълумот берилмасди. Бу вақтда Киевдаги хорижликлар турли баҳоналар билан ўз мамлакатига жўнатиб юборилади.\nАЭС ҳақидаги маълумотлар Киевга Москва орқали берилади. Масалан, МАГАТЭ раҳбари Ханс Бликснинг Киевга ташрифини Украина расмийлари ҳам, ОАВ ҳам Москва орқали билишади.\nХорижий ОАВ ва элчихоналар, турли халқаро ташкилотлар сўровларига жавобан КГБ томонидан расмий жавоблар тайёрлаш бошланади. Шунингдек, турли хорижий шахслардан «Киевда ҳаёт одатдагидай давом этаётгани ва ҳеч қандай радиация таъсири йўқлиги» ҳақида интервьюлар ташкил этилади. Жумладан, Франция сайёҳлик бюросининг вакилидан шу тарзда интервью олинган.\nМихаил Горбачёв 14 майга келибгина Чернобиль фалокати ҳақида илк марта гапиради. У ҳам Чернобиль фалокати ҳақида хорижий ОАВ, турли халқаро ташкилотлар ошиқча ваҳима кўтараётгани, амалда эса Чернобилда арзимаган техник фалокат бўлгани ҳақида сўзлайди. Хусусан, «Биз Чернобиль ҳақида Ғарб тарқатаётган бир уюм ёлғонларга дуч келмоқдамиз, деган эди Горбачёв.\nУнгача эса «Правде Украини» газетасида «Эҳтиёт бўлиш тавсия этилади» сарлавҳаси остида Украина ССР соғлиқни сақлаш вазири Анатолий Романенконинг аҳолига мурожаати эълон қилинади. Мурожаатда вазир Чернобиль АЭСидаги энергоблоклардан бирида кичик техник фалокат юз берган кунларда ҳавода радиация даражаси бироз кўтарилгани, аммо сўнгги кунларда у пасайгани ва белгиланган нормага тушгани, шунинг учун хавотирланишга асло ҳожат йўқлиги ҳақида ёзади.\nЎшанда ўз таклифларига Москвадан рад жавобини олган Шербуцкий нима қилиб бўлса ҳам халққа ёрдам бериш йўлларини қидиради ва Киевдаги мактаб ўқувчиларини май ойининг бошиданоқ ёзги таътилга жўната бошлайди. Шунингдек, мамлакат бўйлаб алкоголли ичимликларга қарши кураш кетаётган пайтда у Киевда алкоголь маҳсулотларининг эркин сотилишига рухсат олади. Бунга врачлар алкоголь радиацияни кесади, деб хулоса бергани сабаб бўлади.\nФалокатни бартараф этиш учун жалб қилинган «қурбонлар»\nЧернобилдаги реактор портлашида 54 киши ҳалок бўлган, аммо радиация минглаб кишиларни ҳаётдан олиб кетган\nФалокат содир бўлган 4-энергоблок жойлашган «Укрытие» объектининг собиқ бош муҳандиси, Чернобиль фалокатининг илк кунларида ҳодиса жойида бўлган Вадим Гришенко воқеаларни шундай эслайди: «Авариядан кейинги дастлабки кунларда биз ҳам, АЭС ишчи-ходимлари ҳам, СССРнинг барча республикаларидан келган олимлар ҳам «энди нима бўлади?» деган саволга жўяли жавоб бера олмасдик. Ҳамма иккинчи портлаш рўй беришидан қўрқарди.\nҲамма ишни Москвадан келган комиссия аъзолари (уларнинг кўпчилиги КГБ ходимлари эди) қўлга олган ва барча иш уларнинг буйруқ ва кўрсатмалари билан амалга оширилар эди. Иккинчи портлашнинг олдини олиш учун комиссия вайрон бўлган реакторнинг оғзига занжирли реакцияни ўчирадиган материаллар билан аралаштирилган минглаб тонна қум ташлашга қарор қилди. Бу иш учун Афғонистондан олиб чиқилган генерал Антошкиннинг учта асосий ва битта ёрдамчи вертолёт полк бўлинмаси Чернобилга сафарбар этилади.\nТасаввур қилинг-а, урушни бошдан кечирган ва Афғонистондан қайтиб келганидан сўнг ҳаётида энг хавфли лаҳзалар ортда қолганига умид қилган учувчилар ўзи хоҳламаган ва даҳшатни ҳис қилмаган ҳолда яна урушдан қолишмайдиган даҳшатли гўшт майдалагичга тушишди», деганди Вадим Гришенко.\nВертолётлар ўзига ортилган қумни мўлжалга аниқ ташлаш учун нисбатан пастроқ, инсон ҳаёти учун хавфли бўлган рентген нурлари тарқалиб турган баландликда учиш керак эди. Бу ишда қатнашган учувчилар радиация таъсирида соғлиғини йўқотгани учун икки-уч кундан кейин касалхонага олиб кетилган. Ўнга яқин вертолёт ерга қулаб тушади: улар вайроналарда чиқиб қолган арматуралар билан тўқнашиб кетар ёки реактордан кўтарилган иссиқлик оқими ва радиация тўлқинига тушиб қоларди.\nЧернобиль АЭС фалокатидан армияда хизмат қилаётган ёш аскар йигитлар ҳам кўп жабр кўришади. Ўша пайтда раҳбарият радиация кўламини билиб турган бўлса-да, фалокатни бартараф этиш учун Чернобилга жуда кўплаб аскарларни жўнатади.\n«Вайрон бўлган иншоотнинг томини тозалаш ишлари бир ой давом этди. Шу вақт мобайнида у ерда минг нафардан ошиқроқ аскар хизмат қилди. Уларнинг аксарияти ўша ерда ўз соғлиғини йўқотди. Янги олиб келинаётган аскарлар ўз сафдошлари бу ердан ногирон бўлиб қайтаётганини кўрса ҳам, хизматдан бўйин товлашга ҳаққи йўқ эди.\nАйниқса вайрон бўлган иншоот томида ишлаётган аскарларга қийин эди. У ерда ҳарорат жуда иссиқ бўлишидан ташқари юқори радиация тўлқини бор эди.\nАскарларнинг ҳаётини сақлаб қолиш учун уларга 2,5 миллиметр қалинликдаги зирҳли кийим кийдирилган. Қўлларига қўрғошиндан тайёрланган қўлқоп кийишган, юзида ҳам ҳимоя ниқоби бўлган. Аммо бу чора ҳам уларни заҳарланишдан сақлаб қололмасди.\nҲар бир аскарнинг орқасига катта қилиб рақам ёзилган эди ва ўша рақамлар орқали қайси аскар нима билан машғуллиги кузатиларди», деб эслайди Чернобиль АЭС фалокатини бартараф этиш бўйича муҳандис ўринбосари Юрий Самойленко.\nЧернобиль АЭСда ўша пайтда расмий ҳужжатларда 54 нафар одам ҳалок бўлгани қайд қилинган. Аммо кейинчалик фалокат натижасида ва уни бартараф этишда жами 4 мингга яқин киши ҳалок бўлгани маълум қилинган.\nЧернобиль АЭС фалокати натижасида жами 115 минг одам эвакуация қилинган. 1986-1992 йиллар давомида фалокат жойида унинг асоратларини бартараф этиш ишларида жами 526 250 нафар одам қатнашган. Уларнинг барчаси кейинчалик радиация билан зарарланиш оқибатида маълум даражада ногирон бўлган.\nЧернобиль АЭС фалокати МАГЕТЭ томонидан тузилган INES (International Nuclear Event Scale – Ядро ҳодисаларининг халқаро шкаласи) кўрсаткичида 7 шкалали фалокат деб баҳоланган.\nЧернобиль АЭСида юз берган фалокатда бошқа иттифоқдош республикалардан келган қутқарувчилар қаторида кўплаб ўзбекистонликлар ҳам қатнашган. Шунингдек, фалокатни бартараф этиш учун жалб қилинган аскарлар сафида ҳам кўплаб ўзбекистонликлар бўлган.\nЧернобиль фожиаси ҳақида жуда кўп фильмлар ишланган. Улар орасида 2019 йил АҚШ ва Буюк Британия киноижодкорлари томонидан ишланган 5 қисмли фильм тезда машҳурлашди. «Ёлғоннинг қийматини билиб ол» шиори билан ишланган бу фильм катта экранларда намойиш этилгач, Чернобилда сайёҳлар сони кўпайиб кетгани айтилади.


ЎЗБЕКИСТОН РЕСПУБЛИКАСИ ПРЕЗИДЕНТИ ШАВКАТ МИРЗИЁЕВ СОҒЛИҚНИ САҚЛАШ СОҲАСИ МУТАХАССИСЛАРИ БИЛАН УЧРАШДИ! 06.01.2017 04:06\nАммо, бугун замон ўзгармоқда, одамларнинг талаби ошиб бормоқда. Халқимизнинг тиббий маданияти юксалиб, энг сўнгги усул ва русумларда тиббий хизмат кўрсатилишини истайди. Бизга шу ҳам бўлаверади, деган тушунча энди ўз умрини ўтаб бўлди. Бу барча соҳалар қатори тиббиёт соҳасига ҳам бевосита дахлдор, деди Президентимиз. Шу боис соҳа ходимлари тиббиётнинг энг илғор, замонавий ютуқларини, даволаш усулларини ўзлаштирмоғи зарур. Эришилган ютуқларга маҳлиё бўлиб ўтириш тараққиёт йўлидаги энг катта ғовдир.\n2017 йилнинг «Халқ билан мулоқот ва инсон манфаатлари йили» деб эълон қилинганида ҳам, катта маъно мужассам. Зеро, инсон манфаатлари деганда, аввало инсоннинг саломатлиги, замонавий тиббий хизматдан тўлақонли фойдаланиши ҳам назарда тутилади.\nАҳолига тез тиббий ёрдам кўрсатиш сифатини юксалтиришга қаратилган бир қатор чора-тадбирлар кўрилди. Лекин, бугун халқимиз бу хизмат сифатидан рози, дея олмаймиз. Тизимни мутлақо ўзгартириш – давр талаби.


“Тошкент кузи“ старт олди(фоторепортаж)\nЯқинда Тошкент шаҳрида анъанавий “Тошкент кузи” шахмат турнири старт олди. Мазкур мусобақа Ўзбекистон шахмат федерацияси, Халқаро шахмат академияси ва “Марказий шахмат клуби” ҳамкорлигида анъанавий тарзда ўтказиб келинмоқда.\nХалқ қалбига яқин китоб\nЎзбекистон Ёзувчилар уюшмасида шоир ва ёзувчи Зокир Худойшукурнинг “Чўлпон” нашриётида нашр этилган “Тузоқ” номли бадиий китоби тақдимоти бўлиб ўтди. Тадбирда таниқли адабиётшунос олимлар, шоир ва ёзувчилар, ёш ижодкорлар, ОАВ вакиллари ҳамда кенг жамоатчилик вакиллари қатнашди.\nВақт қаерда музлайди? Ёхуд яшил олам қироллигидаги энг чиройли 10 та ўрмон(фото)\nЎрмон - бу ҳар доим алоҳида атмосфера бўлган жой. Кўпгина эртак ва афсоналарда ўрмонда сеҳрли ва сирли бир нарса юз бериши бежиз эмас, унинг аҳолиси одамларнинг шовқини, шовқин-сурон ва доимий ҳаракатидан ажралиб турадиган бошқа ўлчовларда яшаётганга ўхшайди.\nТошкентда ТТДҲК инвестиция форуми бўлиб ўтмоқда (фоторепортаж)\nБугун, 5 октябрь куни Тошкент шаҳрида туркий дунё ишбилармонлари иштирокида Инвестицион бизнес форуми ўз ишини бошлади. Унда туркий тилли давлатлардан ишбилармонлар иштирок этмоқда.\nЎзбекистон Республикаси Олий Мажлиси Сенати Кенгашининг мажлиси тўғрисида ахборот\n2019 йил 4 октябрь куни Ўзбекистон Республикаси Олий Мажлиси Сенати Кенгашининг мажлиси бўлиб ўтди. Мажлисни Олий Мажлис Сенати Раиси Танзила Нарбаева олиб борди.\nЙигирма нафар адабиёт ва санъат фидойилари Президент номидан тақдирланди\nИнсон, аввало, мукофот учун эмас, қалб амрини адо этиш учун, халқ учун ижод қилади. Бугунги кунда юртимизда ана шундай адабиёт, санъат ва маданият соҳасидаги фидойи ижодкорларга юксак эътибор қаратилаётгани сир эмас.\nТиш оғриғи стоматолог ўлимига сабаб бўлди\nРоссиянинг Дербент шаҳрида стоматологни ўлдиришда гумон қилинаётган эркак қўлга олинди. Бу ҳақда РФнинг Доғистон бўйича Тергов қўмитаси хабар берди, деб ёзади Белта.\nЎзбекистондаги этноқишлоққа саёҳат ташкил этилди(фоторепортаж)\nЎзбекистон Республикаси Туризмни ривожлантириш давлат қўмитаси ташаббуси билан Навоий вилоятида тадбиркорлик субъектлари ҳамда ОАВ вакиллари учун инфотур ташкил этилди.\nShowing 1-19 of 4,639 items.


Фоиқ ар-Румий ал-Андалусий ал-Хосса\nФоиқ ар-Румий ал-Андалусий ал-Хосса -\nАмир Абул Ҳасан Фоиқ ибн Абдуллоҳ ар-Румий ал-Андалусий ал-Хосса Хуросон амири Абу Солиҳ Мансур ибн Нуҳнинг хос кишиларидан бўлганлари учун «ал-Хосса» деб аталганлар. Бухоро олимларидан. Хуросоннинг қирқдан ортиқ шаҳарларида волий вазифасида ишлаганлар. Илм аҳлини ҳурматлардилар, ўзлари ҳам илмга қизиқардилар. Хайрли ишлар қилганлар. Бу кишининг уйларида муҳаддислар ва олимлар йиғилар, ўзлари ҳам уларнинг сўзларини эшитар эдилар. Бухорода Абу Бакр Муҳаммад ибн Аҳмаддан ва Марв, Куфа, Макка муҳаддисларидан ҳадис илмидан таълим олганлар. Ўзларидан эса Абу Абдуллоҳ Муҳаммад ибн Абдуллоҳ ал-Баййиъ ва Муҳаммад ибн Аҳмад Ғунжор ал-Бухорий ҳадис ривоят қилганлар. Ҳижрий 389 (милодий 1000) йил рамазон ойида Бухорода вафот этганлар.


2015 йилда ўлган муҳожирлар хотирланмоқда\n25 январ 2021, Тошкент вақти: 11:57\n18 декабрда Халқаро муҳожирлар куни нишонланмоқда. Миграция бўйича Халқаро ташкилот (IOM) 2015 йилда муҳожиратда нобуд бўлган одамлар хотирасига бағишлаб “Шам ёқ” глобал кампаниясини бошлаб, #IamaMigrant (Мен мигрант) хештеги битилган билагузукларни тарқатиб, ўлган ҳар бир мигрантни эслашга чақирмоқда.\nНобуд бўлган мигрантлар хотирланмоқда\n18 декабрь- Халқаро муҳожирлар кунида Миграция бўйича Халқаро ташкилот (IOM) ўтиб бораётган йилда ўз ватанидан ташқарида нобуд бўлган муҳожирларни хотирлаш акциясини бошлаб юборди.\n“Уларнинг ҳар бири ўз исмига эга бўлган, ҳар бири ўзини ёки оила аъзоларини хавф-хатардан сақлаш учун она юртини тарк этган”, дейилади БМТнинг бу кунга бағишлаб эълон қилинган хабарида.\nМуҳожирлар кунига бағишланган нутқида БМТ Бош котиби Бан Ки Мун 2015 йил тарихда инсоният азоб-уқубатлар ва мигрантлар фожеаси йили сифатида ном қолдиришини алоҳида тақидлади.\n19 яшар Абдусамад Фазлиддинов ҳам муҳожирликда нобуд бўлган\n“Ўтган 12 ой давомида 5000дан зиёд аёл, эркак ва болалар яшашга қулайроқ жой излаб нобуд бўлди. Яна ўн минглаб киши одам савдоси қурбонларига айланди. Миллионлаб одам эса ксенофобия ва ваҳимачилик қурбонларига айланган “балога қолганлар”дир”, деб нома битди Бан Ки Мун.\nБан Ки Мун ўз нутқида БМТга аъзо барча давлатларни “Меҳнат муҳожирлари ва уларнинг оила аъзолари ҳуқуқларини ҳимоя қилиш Халқаро Конвенция”ни имзолашга даъват этди.\nАйни пайтда 2015 йил жаҳон ҳамжамияти мигрантларнинг олам тараққиётига қўшган ҳиссасини ўта юқори баҳоламоқда.\n- Биз нобуд бўлган муҳожирларнинг ҳаётлари беҳуда кетмаганини кафолатлашимиз керак. Биз уларни ёдда тутишимиз зарур, деди ўз ўрнида халқаро муҳожирларни хотирлаш кампанияси ташкилотчиси Уильям Лейси Свинг.\nЖаҳон Банки мутахассисларига кўра, муҳожирликка чиқаётганлар сони йилига 1,6 фоизга ошиб бормоқда. Айрим мамлакатларда мигрантлар жўнатаётган пул маблағлари киритилаётган ташқи инвестициялардан жиддий тарзда ошгани кузатилди.\nБМТ маълумоти бўйича, меҳнат муҳожирларининг пул жўнатмалари бўйича Тожикистон дунёда биринчи ўринни эгаллайди, тожикистонликларнинг муҳожирликда топган пули мамлакат ЯИМининг 49 фоизини ташкил этади.\nЖумладан, ўзбек муҳожирлари пул ўтказмалари ҳам Ўзбекистоннинг Ялпи ички маҳсулотининг сезиларли қисмини ташкил этаётгани ҳеч ким учун сир эмас. Бироқ, 2015 йилнинг 9 ойи давомида ўзбекистонлик ишчилар олдинги йилларга нисбатан Россиядан 2,5 баробар кам пул жўнатгани қайдга олинди ва 1 миллиард 874 миллион долларни ташкил этди.\nРоссия ФМСи расмий рақамларига кўра, 2015 йилнинг декабрь ойигача биргина Россияда 1 миллион 880 мингдан зиёд муҳожир расман қайдга олинган.\nРоссиядаги муҳожирларнинг энг кўпи - ўзбекистонликлардир\nХўш, Россиядаги ўзбек муҳожирлари Халқаро муҳожирлар кунида ўзларини қандай ҳис этяпти? Уларнинг истак-хоҳишлари нимадан иборат?\nБу саволларга жавоб берган қорақалпоғистонлик муҳожир Мақсад одатдагидек “Худога шукур!”, деб гап бошлади:\n- Худога шукур, ёмон эмас. Ишим ҳам яхши, яшашим ҳам. Маошимни вақтида беришяпти. Яшашимдан нолимайман, лекин қани эди ўзимизга бориб ишласам, ўзимизда етарли пул топсам – бу ундан ҳам яхши бўларди. Лекин ўзимизда иш бўлмаганидан кейин иложсизликдан бу ерда ишлаяпмиз. Ўзимизда тирикчилик қилса бўлади, аммо бу пулга уй қура олмайсан, яхши кийим олаолмайсан... Олдинги даврлардан қийин бўлиб қолди: мана бу унга-бунга тўлашлари, документларга тўлаш масалалари қийинлашди,- деди меҳнат муҳожирлигида анча йиллардан бери юрган Мақсад.\nЯна бир суҳбатдош – чустлик Шерали ҳам 18 декабрь- Муҳожирлар куни экани тўғрисида биринчи маротаба эшитаётганини гапирди.\nУ одамлар ўз жойидан яхшиликдан кўчмайди, фақат ночорлик ва мушкул вазиятгина уларни ўз юртларидан узоққа кетишга ундайди, дейди:\n- Эшитмаган эканман... Айниқса ўзбекистонликларга нисбатан Божхона Иттифоқига қўшилмагани сабабли босим янада кучайган. Патент деган нарсасини 4 баробарга нархини қимматлаштирди, мигрантларга тиббий хизмат умуман йўқ. Мен гаплашган кўпчилик ўзбекистонликлар – 90 фоиздан ортиғи – агарда иложи бўлса бугун эмас, ҳозир кетворишга тайёр! Афсуски иқтисодий аҳволдан келиб чиқиб шу ерда. Бу кунда мен ўзимизнинг Ўзбекистонда шу ерда ишлаб юрганлар каби баракали иш насиб қилишини тилайман! Соғ-саломат уйга қайтиб боришсин! Ахир ўзининг оиласи олдида юрганига етмайди... Айниқса янги фарзанд кўриб, бу ерга келворганлар болаларининг энг ширин даврини ўтказиб юбормоқда, маҳрум бўлмоқда: борса танимайди кўпчилиги. “Кел ўғлим ёки қизим!”, деса танимайдилар. Бу ҳаммага ҳам жуда қаттиқ зарба: бу ҳолатда топган пули калласидан чиқиб кетади. Ҳаммамизга оиламиз билан бўлиш насиб қилсин, деди муҳожиратда юрганларнинг ички дардларини очиқлаган Шерали.\n1990 йилнинг 18 декабрида БМТ Бош Ассамблеяси Меҳнат муҳожирлари ва уларнинг оила аъзолари ҳуқуқларини ҳимоя қилиш Халқаро Конвенциясини қабул қилган эди.\n10 йил ўтиб – 2000 йилнинг 4 декабрида, дунёда муҳожирлар сони кескин кўпайиб бораётганини инобатга олган Бирлашган Миллатлар Ташкилоти 18 декабрни Халқаро муҳожирлар куни, деб эълон қилди.


Бўзатовда оммавий тарғибот тадбири | "Адолат" СДП\nБўзатовда оммавий тарғибот тадбири\n«Адолат» СДП Қорақалпоғистон Республикаси Кенгаши вакиллари аҳолининг Президентлик сайловида халқимизнинг фаол иштирокини таъминлаш мақсадида қатор тадбирларни ўтказмоқда. Бўзатов туманида ҳам анъанага кўра мустақиллигимизнинг 30 йиллигига бағишлаб «Ватан келажаги ёшлар қўлида» шиори остида оммавий тарғибот тадбири ўтказилди. Тадбирда партиянинг ҳудудий Кенгаши ходимлари, Бўзатов тумани Кенгаши ва маҳаллий Кенгаш депутатлари, фаоллар ва барча кўнгиллилар иштирок этишди. Тадбирни партия Қорақалпоғистон Республикаси Кенгаши раиси ўринбосари А.Пахратдинов кириш сўз билан очиб берди ва ҳозирги вақтда мазкур янгидан ташкил этилган Бўзатов туманида ҳам қатор ижобий ўзгаришлар ҳақида таъкидлади.\nТадбир иштирокчилари «Адолат» СДПнинг ўз дастурида белгиланган энг муҳим вазифаларидан таълим, соғлиқни сақлаш каби қатор ғоялари билан танишган ҳолда, туман аҳолиси, айниқса, ёшлари партия фаолиятига катта қизиқиш билдирди.\nТадбир давомида кўнгиллари санъатга ошно бўлган Бўзатов халқига яхши кайфият уланиш мақсадида, санъаткорларнинг чиқишлари билан куй-қўшиқлар ижро этилди.\n«Адолат» СДП Бўзатов тумани Кенгаши раиси


СЕН — ҚУДРАТ МАНБАИ, САОДАТ МАСКАНИ,...\nЮртимизга мустақиллик неъмати ато этилиб, истиқлол шабадаси эсганига ҳам мана йигирма тўққиз йил тўляпди. Бу давр мобайнида биз асрларга татигулик тараққиёт ва муваффақиятларга эришдик. Яъни мустақиллик бизга кўҳна тарихимизни, бой меросимиз, миллий давлатчилигимизни, муқаддас динимиз, урф-одат ва анъаналаримизни қайтариб берди. Энг муҳими жаннатмакон Ўзбекистонимизни бутун дунё тан олди.\nМамлакатимиз мустақилликка эришгач айниқса, юртдошларимиз қалбида меҳр-оқибат, бағрикенглик, ҳамжиҳатлик каби олижаноб фазилатлар, миллий ва умумбашарий қадриятларга ҳурмат, Ватан тақдири ва келажагига дахлдорлик туйғуси юрагининг туб-тубидан ўрин олди.\nБу айниқса, бугунги синовли кунларда мамлакатимизда юз бераётган мураккаб синовларни муносиб енгиб ўтишда ўз аксини кўрсатмоқда. Одамларимиз бир ёқадан бош чиқариб, ўз олдига инсонийлик, бағрикенглик, саховат ва олижаноблик каби эзгу мақсадларни қўйган ҳолда мустақиллик байрамининг 29 йиллигини кутиб олишга тайёр турибди.\n“Сен — қудрат манбаи, саодат маскани, жонажон Ўзбекистоним!” шиори остида бу йил истиқлол байрамини кутиб олар эканмиз зеро, Юртбошимиз айтганларидек, “Халқимизнинг энг катта бойлиги бу – тинчлик ва омонликдир“. Демак, юртимиз тинч, халқимиз фаровон, фарзандлари соғлом ва кексаларимиз дуогўй экан, бугунги пандемия даври албатта, тез кунларда ортда қолиб, ҳар кунимиз қувончли кунларга уланади. Чунки, бундай элга доимо байрам ва тўйлар ярашади. Юртимизнинг мустақиллигига кўз тегмасин.\nБарчамизга яқинлашиб келаётган энг улуғ ва энг азиз байрам – Мустақиллигимизнинг 29 йиллиги муборак бўлсин!


ДЕПУТАТГА ЮЗАКИ ЖАВОБ ХАТИ КЕРАК ЭМАС! - Ўзбекистон овози газетаси\nМуроджон ҲАЙИТОВ, халқ депутатлари Сирдарё вилоят Кенгашидаги ЎзХДП гуруҳи аъзоси:\n— Депутатга ҳамма эшиклар очиқ. Бироқ эшиклар ортида турган мезбонларнинг кайфияти эскича, озгина меҳнат ва ташаббусни қўллаб-қувватлашга ярамайдиганлар ҳам бор. Ёмон иллатлардан қутулмасак, бюрократия девори мустаҳкамланиб бораверади. Ўз лавозим мажбуриятини тўлиқ ҳис этмайдиган, депутат сўровини оддий хатлар сирасига киритиб, «босқичма-босқич дастурлар асосида ҳал этилиши маълум қилинади» каби умумий гап билан масъулиятни ўзидан узоқлаштирувчи раҳбарларнинг дунёқараши ўзгариши учун яна қанча вақт керак?\n«Халқ депутатлари вилоят, туман ва шаҳар Кенгаши депутатининг мақоми тўғрисида»ги қонуннинг 8-моддасида депутат тегишли ҳудудда жойлашган давлат ҳокимияти ва бошқаруви органларининг мансабдор шахсларига уларнинг ваколатларига кирадиган масалалар юзасидан асослантирилган тушунтириш бериш ёки ўз нуқтаи назарини баён қилиш талаби билан депутат сўрови юборишга ҳақлидир, деб белгиланган. Бундай сўровга ўн кундан кечиктирмай жавоб берилиши керак. Шунга қарамасдан маҳаллий раҳбарлар, айниқса, туманларда ишловчи раҳбарларнинг депутат сўровига беэътибор қараш ҳоллари ҳамон давом этмоқда.\nДепутатнинг таклиф ва ташаббусларини рўёбга чиқариш йўлида елка тутадиган раҳбар кам, деган хулосага келяпман. Сирдарёлик баъзи раҳбарларнинг олиб борилаётган ислоҳотларга бўлган садоқат чегараси қайси нуқтада ниҳоя топишини ўйлаб ҳайронман.\nЖорий йилнинг 26 май куни Сирдарё вилояти бўйича газ таъминоти ҳудудий филиали бошлиғи Жаҳонгир Хидиров номига юборилган депутатлик сўровида Мирзаобод тумани маркази Наврўз шаҳарчасида янги қурилган участкалар, яъни Маърифат ва Истиқбол кўчаларида яшовчи фуқароларнинг мурожаатига асосан газ тармоғига уланиш учун «техник шарт» ҳужжати расмийлаштирилиши сўралган эди. Гап шундаки, фуқаролар ўз ҳисобидан газ қувурлари сотиб олишган. Бироқ «техник шарт» ҳужжати бўлмагани боис, бир неча йиллардан буён газсиз қийналишмоқда...\nСирдарё вилоят ҳудудий электр тармоқлари корхонаси акциядорлик жамияти бош директори номига жорий йил 5 июнь куни 20-сонли депутат сўрови юбордим. Мазкур сўровни юборишга жиддий сабаблар бор эди.\nЯъни, Мирзаобод тумани «Тошкент» маҳалласининг «Ёшлар», «Умид», «Навбаҳор», «Зумрад» кўчалари, «Тинчлик» маҳалласининг «Меҳрибон», «Пиллакор», «Обод кўнгил» кўчалари, «Боғистон» маҳалласининг «Сарбон», «Ватанпарвар», Ҳ.Олимжон, «Наво» кўчалари, «Наврўз» шаҳарча фуқаролар йиғинининг «Истиқбол», «Маърифат», «Баҳор», «Наврўз», «Сайқал», «Зомин-4» кўчаларида аҳоли иложсизликдан терак, тол дарахтларидан қўлбола симёғочлар ясаб, электр тизимидан фойдаланмоқда. Бу хавфсизликка мутлақо зид.\nСоҳа ходимлари аҳоли билан мулоқотларда «дастурга киритилган, ҳал бўлади», деган гапдан нарига ўтмаган. Масала 2015 йил дастурга кирди, негадир ҳар гал сирли равишда дастурдан тушиб қолаверади. Ишончнинг ҳам чегараси бўлади, аммо берилаётган ваъдаларнинг чегараси кўринмаяпти. Одамларга ваъда эмас, амалий иш керак.\nЯна бир ҳал этилмай қолаётган масала бор. Қиш кунларида Мирзаобод туманининг айрим маҳаллалари каби «Боғистон» маҳалласидаги бир неча хонадон сув ичида қолади. Ушбу масала юзасидан қуйи Сирдарё ирригация тизимлари ҳавза бошқармаси қошидаги вилоят мелиоратив экспедицияси бошлиғи номига юборилган депутат сўрови ҳам ваъдалар гирдобида қолиб кетди. Муаммоларга бефарқликнинг сабабини англаш қийин.\nМаҳаллий Кенгашлар депутатларининг обрўси тушиб кетишига ўтказилаётган юзаки сессияларнинг ҳам таъсири катта бўлади, деб ўйлайман. Депутат танқидий-таҳлилий мулоҳаза, таклиф ёки ташаббуслар ўрнига, овоз чиқармасдан қўл кўтариб, беш йиллик муддатни ўтказиб юбориши мумкин. Минглаб сайловчиларнинг номидан келган депутат бир оғиз фикр билдирмаса, сессия фақат раис белгилаган «сценарий» асосида ўтса, депутат деган юксак мақом обрўсини йўқотаверади.\nАгарда ҳар бир сессияда ҳудуддаги раҳбарларнинг камчиликлари муҳокама қилинса, депутат сўровига тайинли жавоб бермаган раҳбарга сессия қарори билан чора кўрилиб, босқичма-босқич масалалар ечиб борилса, муаммолар ҳақида гапиришга ўрин қолмасди.\nДепутат учун ҳамма эшиклар очиқ. Бироқ улар ортида миннатли ва ёвқараш мезбонлар борлигини эсласанг, ташаббусларинг бирма-бир сўндириб борилса, депутатлик сўровларига олдиндан тайёрлаб қўйилган бир хил мазмундаги жавоблар келаверса, сайловчилар олдида ҳам ҳурматинг қолмайди. Одамларнинг «депутатлар сайлов ўтгунча фидойи бўлади», деган сўзлари эса қалбни эзаверади.\nҲудудий дастурлар уч-тўртта соҳа ходимининг ишланмаси асосида ҳеч бир ўзгаришсиз сессияда тасдиқланаверса, депутатлар ўз ҳудудидаги муаммоларни дастурга киритишга улгурмай қолади. Лойиҳа ёзганлар реал ҳолатни тўлиқ билмаслиги оқибатида ҳар йили айрим долзарб муаммолар дастурга кирмай қолаверади. Бундай ҳолда йил давомида минг марта депутат сўрови юборганинг билан дастурни ҳам, вазиятни ҳам ўзгартира олмайсан.\nМен депутатлар тақдири ҳокимликларнинг ташкилий-назорат гуруҳи ходимлари қўлида қолиб кетаётганига ачинаман. Сессия қарорлари лойиҳаларини депутатлар, доимий комиссиялар ўзлари мустақил ёзмаслиги, балки шунинг учун қарорлар ҳалқчил эмаслиги ҳақида ҳам узоқ гапириш мумкин. Депутатларнинг энг катта камчилиги «андиша», деган тушунча бўлиб қолмоқда.\nЖорий йилнинг 25 февраль куни халқ депутатлари Сирдарё вилоят ва айрим туман Кенгашларининг бўшаб қолган ўринларига сайловлар ўтказилди. Орадан икки ой ўтиб, янги сайланган депутатлар сессияда таништирилди, унга қадар икки маротаба сессия ўтказилди. Бироқ депутатларнинг гувоҳномаси ва кўкрак нишони 4 ой ўтди ҳамки топширилгани йўқ.\nФикримча, депутатларнинг ҳузурига ёрдам сўраб келган айрим фуқароларни ҳам сессияларга таклиф этиш лозим. Шундагина мурожаатларни ҳал этмай, фуқароларни сарсон қилаётган раҳбарларнинг юзи аста-секин очилади. Сессияга раҳбарлар пухта тайёрланиб келишни, халқ вакиллари олдида масъулиятли бўлишни ўрганади.


Валюта курси: 1 USD - 59.36 RUB\n17/10/2016 Админ Жаҳон хабарлари.\nЎзбекистонда биринчи қор ёғди\nЎзбекистон пойтахтини Фарғона водийси билан боғлаб турувчи Қамчиқ довонида биринчи қор ёғиб улгурди. Sof.uz сайтининг хабар қилишича, 13 октябрь куни Қамчиқ довонида бўрон турди ва автомобильларга бироз қийинчилик тўғдирди. Қор билан қопланган довоннинг суратлари ижтимоий сайтларда ҳам чоп этилган. “Қамчиқ довонида қор ёғди. Айни пайтда қўшнимиз Қозоғистоннинг Сайрамида ҳам...\nЎзбекистон Олий Мажлиси Сенати еттинчи ялпи йиғилишда Конституция қабул қилинганлигининг 24 йиллиги муносабати билан Ўзбекистон Президенти вазифасини бажарувчи Шавкат Мирзиёев тақдимномасига мувофиқ амнистия тўғрисидаги қарорни қабул қилди. Сенат қарорига мувофиқ, қуйидаги маҳкумлар: а) аёллар; б) жиноят содир этган вақтда 18 ёшга тўлмаган шахслар; в) 60 ёшдан ошган эркаклар; г)...\n12/10/2016 Админ Ўзбекистон хабарлари.\nРоссиядан Тошкентга янги доимий авиарейс очилади\nФото: Sputnik/ Максим Блинов Челябинск халқаро аэропортидан Тошкентга «Уральские авиалинии» авиакомпаниясининг янги доимий рейсларини ташкил этади. Sputnik агентлигининг авиакомпания матбуот хизматига таяниб хабар беришича, куз-қишги жадвал доирасида янги рейс 2016 йил 4 ноябрдан 2017 йил 24 мартига қадар Урал минтақаси аҳолиси учун фаолият кўрсатади. Парвозлар ҳар ҳафта жума кунлари 8:35 ҳавога...\nЎзбекистон Президенти вазифасини бажарувчи Шавкат Мирзиёев томонидан 10 октябрь куни Олий Мажлис Сенатига Ўзбекистон Конституциясининг 24 йиллиги муносабати билан амнистия тўғрисидаги қарорни қабул қилиш ҳақида тақдимнома киритилди. “Газета.uz”нинг хабар қилишича, Сенат мазкур масалани 12 октябрда очиладиган ялпи йиғилишида кўриб чиқади. “Ўзбекистон Республикаси Конституциясининг 13-моддасига мувофиқ инсон, унинг ҳаёти, эркинлиги,...\n10/10/2016 Админ Ўзбекистон хабарлари.\nСанкт-Петербург шаҳри Коломяга посёлкасида жойлашган қурилиш майдонидаги вагон-уйчада ёш йигитнинг мурдаси топилди, дея хабар бермоқда novostimigom.ru нашри. Эстон кўчасидаги вагон-уйчадан чиққан жасад ўзбекистонлик 29 ёшли ишчига тегишли эканлиги аниқланди.\nИИВ Россияда бўлиш қоидаларини биринчи бора бузган мигрантни мажбурий тартибда чиқариб юбормасликни, балки жарима тўлашга имкон беришни таклиф қилмоқда. Россия ИИВ раҳбари ўринбосари Игорь Зубовнинг билдиришича, суд мамлакатдан чиқариб юбориш ёки жарима белгиланиши масаласини ҳал қилувчи қонун лойиҳаси Давлат Думасига тақдим этилган.\nНевадан 22 ёшли ўзбекистонликнинг жасади чиқди\nМаълум бўлишича, ўн кунча муқаддам ўзбекистонлик 22 ёшли мигрант туғилган кунидан сўнг йўқолиб қолган. Орадан бир неча кун ўтиб, Перевоз қирғоғидаги башня крани ҳайдовчиси эътиборини сув юзасида қалқиб турган оқ рангли эркаклар кроссовкаси тортган. Сувдан олиб чиқилган жасаднинг ёнидан шахсини тасдиқловчи хужжатлар, меҳнат патенти ва меҳнат шартномаси, 4 та банк...\n07/10/2016 Админ Россия хабарлари.


Корoнавирус пандемияси – дунё нигоҳида – BUXORO MUHANDISLIK-TEXNOLOGIYA INSTITUTI\nBy Mirshod Talabov Yangiliklar Comments Off on Корoнавирус пандемияси – дунё нигоҳида\nКорoнавирус пандемияси- бу хавф бутун дунёда бутунлай бартараф этилмас экан, хотиржамликка\nБугунги кунда Кoрoнавирус пандемияси сабабли, кўп соҳалардаги каби инсонларнинг ҳам ҳаёт тарзи тубдан ўзгарди. COVID-19 бутун дунёга жуда катта хатар бўлди, инсониятнинг йўқ бўлиб кетишига инфекцион касаликлар воситачилик қилмоқда. Корoнавирус –SARS-Cov-2, яъни оғир ўткир нафас олиш синдроми коронавируси келтириб чиқарадиган юқумли касаллик. Синовли кунларда оғир кунларни бошидан кечираётган бутун дунё Кoрonaнавирус туфайли азият чекаётганлиги, COVID-19 га қарши курашиш учун бугунги кунда жуда кўп самарали ишлар амалга оширирилмоқда ва қонунлар ишлаб чиқарилмоқда. Шунга қарамасдан COVID-19га инфекцион касалликлар аломатлари ривожланиб бормоқда.Ушбу мақолада COVID-19 нима унинг келиб чиқиши ва кассаликнинг олдини олиш ҳақида сўз боради.\nОлти ой олдин ҳаммаси бошқача эди, ҳаёт бир маромда ўтарди кўчаларда бемалол юриш, ҳоҳлаган жойимизга бориш, ёқтирган ишларимиз билан шуғулланиш ва энг асосийси қандайдир мақсадлар билан яшар эдик. Бугун эса бутун дунёдаги каби мамлакатимизда ҳам касаллик авж олган, бундан ҳар биримиз ташвишдамиз. Ҳозирги кунда Кoрoнавирус эпидемияси бутун дунёда тарқалди. Кoрoнавирус пандемияси кўп соҳаларда инсонлар ҳаёт тарзини тубдан ўзгартирди яъни COVID-19 бизни уйғотди десак муболоға бўлмайди.\nБиз тарихдан биламизки, инсонлар тирик қолиши учун доимо ҳаракат қилиб келишган. Масалан ибтидоий даврда одамлар жонини асраш учун якка ҳолда эмас , тўда ҳолда яшашга ҳаётни ўзи мажбур қилган. Ёлғиз инсон бир ўзи яшамоқчи бўлса, йиртқич ҳайвонга ем бўлиши мумкин эди. Бу даврда инсон учун хаф- хатар ҳайвон ёки табиат ҳодисаси бўлса, ҳозирда бунинг ўрни кескин ўзгарди. Энди инсон учун инсон хатарли кучга айланди. Биринчи ва иккинчи жаҳон уруши инсон томонидан инсониятни қирилиб кетишига сабаб бўлгани барчамизга маълум. Бундай урушларда воситачи танклар, хафли қурол –яроғ ва ядровий қуроллар бўлди.\nҲозирчи, ҳозир эса инсониятнинг йўқ бўлиб кетишига инфекцион касалликлар воситачилик қилмоқда. Хитойда тарқалган COVID-19 бутун дунёни ларзага солди. Бундай касаллик тарқалишидан олдин эса Microsoft асосчиси Билл Гейтс 2015- йилнинг март ойида ТЕД конференсиясида Эбола касаллиги бўлганлигини ва унинг давоси ҳақида ҳеч ким бош қотирмаганлиги, тузалган инсоннинг қонидан фойдаланиш касалликни енгиш мумкинлигини, шундай қилсагина фойда беришини айтган. Эътибор берадиган жиҳати шундаки, Ғарбий Африканинг чекка қишлоғида тарқалгани ва касалга чалинган инсон ҳаракатлана олмай ётиб қолгани касалликнинг бошқа инсонга юқмаслигига имкон берган. Бу касалликнинг бошқа ҳудудларда ва давлатларга тарқалиб кетишини олдини олган. 1918-йилда Испанияда тарқалган Испан гриппи эса ҳаво орқали тарқалган ва бутун дунёда тарқалиб ер юзида 30 млн одамнинг ўлиишига сабаб бўлган. Шундай вируслардан бири COVID-19 шундай вируски, инсоннинг қўрқув ва депрессияга учраши натижасда организм иммун тизимининг издан чиқиши сабабидан инсон танасида тез кўпайиб, ривожланиб, ўпкани фиброзига, қон томирлар тромбозига ва охир- оқибат оғир нафас етишмовчилиги, ҳатто ўлимга олиб келиши мукин. Инсон қўрққанда иммун тизими пасаяди.\n2019-йил Кoрonaнавирус –SARS-Cov-2,яъни оғир ўткир нафас олиш синдроми караонавирус 2 келтириб чиқарадиган юқумли касаллик Касаллик илк маротоба 2019 йилда Хитойнинг Ухан шахрида аниқланди ва глобал миқёсда тарқалиб 2019-2020 йилларда Коранавирус пандимиясини келтириб чиқарди. Вирусни барча ёшдаги одамлар юқтириши мумкин. Ёши катта, сурункали касалликка йўлиққан иммунитети заифлашган одамларга касаллик оғирроқ кечиши мумкин. Коронавирус симтомлари вирус одам организимида тушгандан сўнг ўртача 5-6 кундан сўнг маълум бўлади. Унинг инкубатцион даври 14 кун давом этади.\nCOVID-19 аломатлари қуйдаги тартибда намоён бўлади:\n1-4 кун. Асосий аломат-тана ҳарорати кўтарилади. Баъзиларда мушаклар оғришиб, қуруқ ютал, кўнгил айниши ва ич кетиши кузатилади. Касаллик бошланиши енгил шаклда бўлиши ҳам мумкин.\n5-6 кун. Нафас олиш қийинлашади. Айниқса, мавсумий касалликлари бор ёши катталар, қарияларда кузатилади.\n7-8 кун. Нафас олиш янада қийинлашади, бироқ ушбу даврда бошқа аломатлар кузатилиши мумкин 9-10 кун Инфекцияни бошидан оғир кечираётган беморларга барча аломатларга қорин сохасида оғриқ ҳам қўшилади.\n12- кун Бемор тузала бошлайди, ҳарорат кўтарилиши тўхтайди.\n14 кун Беморлар ўзини яхши, тетик ҳис қила бошлайди.\nИнфекцияни олдини олиш учун қўлларни тез- тез ювиш, бошқалардан узоқроқ масофада бўлиш,ҳамда юзни қўллар билан ушламаслик тавсия қилинади. Асосийси инсон вахима қилмаслиги қўрқмаслиги ва тушкунликка тушмаслиги керак.\nБугунги кунда коранавирусга чалинган ахоли касалликни юқтириш омиллари бўйича батафсил маълумотга эга эмас. Касалланиш туфайли бутун дунёда рекорд дарважасида чиқди\nБутун дунё бундай касалликлардан тўғри ҳулоса чиқараолмас экан , давлатлар учун жуда катта йўқотишларга олиб келиши ҳақида айтган эди,- Билл Гейтс. Айни пайтда Тиббиёт кучларни ҳарбий тажриба асосида тайёрлаш зарур. Улар оперативлик, хафсиз худуд ташкил этиш кабиларни ўзлаштиришлари лозим. Ҳарбийлар фавқулотда ҳолатда қандай тайёр бўлса тиббий бригада ҳам шундай ҳолатда бўлиши керак.Тез тиббий ёрдам, илмий ишланмалар, лойиҳалар, инсоният учун хавфсиз ва адолатли ҳаёт учун зарур. Шундай экан вақтни қўлдан бой бермаслик ва кўринмас ёв инсоният учун яхши дарс бўлиши керак.\nТаҳлил ва вакцина соҳасида янги лойиҳа ишлаб чиқилгани инсонлар рухиятини янада яхши томонга ўзгаришига асос бўлганини айтиб ўтиш лозим. Мухтарам призидентимиз Ш.Мирзиёев Каранавирус вакцинасини сотиб олишга кўрсатма бериб юртимиз олимлари ва тажрибали шифокорлар билан маслаҳатлашган ҳолда вакцинани харид қилиш ва халқимиз аҳолиси вакцинасини амалга ошириш йўлларини пухта ўрганиб чиқиш бўйича торпшириқлари Ўзбекистон халқини қувонтирди Кассал булгандан кўра кассаликни олдини олган маъқулроқ дийди доно халқимиз бу кўринмас ёв сиз ва биздан сўраб келмайди\nМен ўйлайманки COVID-19 бутун дунёга жуда катта ўрнини тўлдириб бўлмайдиган хатар бўлди, бундай ҳолатларда ҳамма ўзига яхши хулоса чиқаради,-деб уйлайман. Республика – махсус комисиясининг навбатдаги қарори билан мамлакатда жорий этилган карантин чекловлари жорий йилнинг 15- августига қадар узайтирилгани инсонларни сабабсиз уйдан чиқмасликка ўзини ва оила аъзоларининг соғлигини ҳимоя қилишга асос бўлади деб ўйлайман. Шундай экан Саломатлик – бу энг қимматбаҳо бойлик ,уни асраб – авайлаш эса ҳар бир инсоннинг ўз қўлидадир.Бебахо бойлигимизни асрашимиз учун карантин қоидаларига риоя қилишимиз ҳар бир-биримизнинг бурчимиздир.\nБутун дунё ни асраб қолишимиз йўлида бирта одамммас бирта миллатмас бутун дунё бирлашиши керак.\nБугун чуқур уйга толди одамзод\nКўзи борлар тўғри йўлдан юради\nБало келса бир тан бир жон бўлган халқ\nУвиллаган зўр бир уммон бўлган халқ\nХақ дегану бутун иймон бўлган халқ\nБизни енгмас бало офат сoялар\nОгох бўлинг кўкдек келур шундай сас\nКўзи борлар тўғри йўлдан юради.\nФойдаланилган адабиёт ва интернет сайтлари:\nА.Сагдуллаев, В.Kостетский. Taрих, 6-синф ўқувчилари учун дарслик, Тошкент, “Шарқ”, 2005.\nБух МТИ “Физика” кафедраси ўқитувчиси Раупова И.Б


Ўзбекистон U-14 ва “Эйбар” U-15 жамоалари бош мураббийлари иштирокида матбуот анжумани бўлиб ўтди — Ўзбекистон футбол ассоциацияси расмий сайти.\nЎзбекистон U-14 ва “Эйбар” U-15 жамоалари бош мураббийлари иштирокида матбуот анжумани бўлиб ўтди\nЎзбекистон Профессионал футбол лигаси ҳамда Испания Ла лигасининг ҳамкорлик қилиш бўйича келишувга асосан Испания Примеросида иштирок этаётган “Эйбар” клубининг U-15 жамоаси юртимизга ўртоқлик ўйини ўтказиш учун ташриф буюргани ҳақида хабар берган эдик.\nЭртанги ўйин олдидан Ўзбекистон ўсмирлар терма жамоаси бош мураббийи Азамат Абдураимов ва “Эйбар” U-15 жамоаси бош мураббийи Антхон Чарола Эскудеролар иштирокида матбуот анжумани бўлиб ўтди.\nМатбуот анжуманида Азамат Абдураимов ҳамда Антхон Чарола Эскудеролар журналистларнинг саволларига жавоб беришар экан, ушбу ўйинни ташкил этгани учун Ўзбекистон футбол ассоциацияси ҳамда Профессионал футбол лигасига миннатдорчилик билдиришди.\nАзамат Абдураимов: – Йиғинга чақирилган айрим футболчиларда жароҳат борлиги сабабли эртага майдонга туша олмасликлари мумкин. Шунга қарамай эртанги ўйинда биз ҳужумкор ўйин намойиш қиламиз. Марказий Осиё футбол ассоциацияси томонидан ташкил қилинган CAFA U-15 мусобақасидаги иштирокдан кейин эртанги ўйин жамоа футболчилари учун катта тажриба бўлиб хизмат қилади. Биз 5 та ёш тоифасидаги Ўзбекистон чемпионатини ҳам кузатиб, терма жамоага номзод футболчиларни танлаб олдик. Масалан, мусобақанинг энг яхши тўпурари Сардор Тожибоев сафимизга қўшилган. Саралаб олинган номзодлар ўсмирлар терма жамоасига ноябрь ойидаги йиғинларда қўшилишади. Декабрь ойида ҳам бизни Малайзияда “Super Max” халқаро мусобақаси кутиб турибди. Шу сабаб ноябрь ойида ҳам йиғин ташкил қилиб, футболчиларни синовдан ўтказишда давом этамиз.\nАнтхон Чарола Эскудеро: – Бу ташкил этилаётган ўртоқлик ўйини келажакда яна кўплаб ташкил этиладиган ўзаро ўйинлар учун дебоча бўлиб хизмат қилишига ишонаман. Қўл остимдаги жамоани мен бу йил қабул қилиб олдим. Эртанги ўйин орқали жамоамнинг имкониятларини синовдан ўтказиб оламан. Испанияда 11 ёшгача бўлган болалар алоҳида мактабда шуғулланишади. Кейин 11 ёшдан академияда ўқиш учун уларда имконият пайдо бўлади. Академияда 7 босқичли ўқиш системаси йўлга қўйилган. Барча босқичдан муваффақиятли ўтган футболчилар “Эйбар”нинг асосий жамоасида ҳамда бошқа профессионал клубларда ўйнаш имконига эга бўладилар. Ҳозирда “Эйбар” асосий жамоасининг 50 фоизидан ортиғи ўз тарбияланувчиларимиздан иборат. Бизда академиялар спорт шаҳарчаларига айлантирилмоқда. Бу эса қамровни янада кенгроқ олиш имкониятини беради.\nТаъкидлаб ўтамиз, Ўзбекистон ўсмирлар терма жамоасининг “Эйбар” U-15 жамоасига қарши баҳси 14 октябрь куни пойтахтимиздаги ТТЙМИ стадионида бўлиб ўтади. Ўйин соат 15:00да старт олади.


Саудия Арабистонининг “Manazel Al-Mukhtara Trading Co” компаниялар гуруҳи ўзбекистонликлар учун Умра-2022 сафарини ташкил этиш бўйича нисбатан яхшироқ таклифларни билдирганига қарамай, тендерда соҳада етарли тажрибага эга бўлмаган транспорт-логистика компанияси ғолиб деб танлаб олинганини айтишмоқда.\n2022 йил 5 январ куни Ўзбекистон мусулмонлари идораси раиси, муфтий Нуриддин Холиқназаров Саудия Арабистонининг “Абу Сарҳад” ширкати билан Умра-2022 зиёратини амалга ошириш бўйича ҳамкорлик шартномасини имзолади.\nКейинроқ, бу шартномадан келиб чиққан ҳолда, пандемиядан аввал Умра сафари учун тўловни амалга оширганлар камида 4 млн 770 минг сўм қўшимча тўлов қилиш зарурлиги маълум қилинди.\nОрадан кўп ўтмай, Kun.uz таҳририятига “Manazel Al-Mukhtara Trading Co” компаниялар гуруҳи вакилларининг мурожаати келиб тушди.\nУнда компания Умра-2022 учун тендерда иштирок этиш мақсадида Дин ишлари бўйича қўмита, Мусулмонлар идораси ва Ўзбекистоннинг Саудия Арабистонидаги элчихонасига бир неча марта ариза топширгани, аммо тендерга таклиф этилмаганини билдирди.\nКомпания вакилининг айтишича, “Абу Сарҳад”нинг таклифларига нисбатан мақбулроқ ва арзонроқ таклифларни билдиришган. Аммо комиссия номаълум сабабларга кўра уларни танламаган.\nШикоятда ёзилишича, “Manazel Al-Mukhtara Trading Co” компаниялар гуруҳига кирувчи “Tariq Al-Matrafy For Umrah Services” ширкати Макка шаҳридаги Jabal Omar Hyatt Regency меҳмонхонасида Ўзбекистон делегацияси билан музокара ўтказган. Кейинчалик расмий хат йўллаб, ана ўша музокарада берилган таклифларига қўшимча яна бешта таклифни ҳам билдирган.\nБиринчи таклифда Ўзбекистон делегациясига маъқул бўлган 5 юлдузли меҳмонхоналарда хизмат кўрсатиш 10 кунлик Умра зиёрати нархи 900 АҚШ доллари эмас, 810 доллар этиб белгиланган. Бунга 900 АҚШ долларидан ZOWAR платформасидан фойдаланиш учун тақдим этиладиган 10 фоизлик чегирма киритилган.\nИккинчи таклифга биноан, компаниянинг Мадина шаҳрида жойлашган 4-5 юлдузли меҳмонхоналаридан (Ҳарамдан 150-250 метр масофа) фойдаланган ҳолда Умра зиёрати нархини йил давомида бир қийматда белгилаш таъкидланган.\nУчинчидан, компания томонидан Ўзбекистон депозит ҳисоб рақамига 2 млн АҚШ доллари қўйиш ва жадвал асосида Ўзбекистоннинг олдинги ҳамкорининг қарзларини тўлиқ тўлаш таклифи илгари сурилган.\nТўртинчи таклиф сифатида Ўзбекистон ва Саудия Арабистони ўртасида Умра зиёратчилари учун қўйиладиган чартер рейслар Гуруҳ ҳамкори бўлган авиакомпания орқали амалга оширилса, нархларни янада арзонлаштириш билдирилган.\nВаниҳоят, “Manazel Al-Mukhtara Trading Co” тендерда ғолиб чиққудек бўлса, пандемиядан олдин Умра зиёрати учун тўлов қилган 10 минг ўзбекистонликдан қўшимча ҳақ олмаган ҳолда сафарни ташкил этишга ваъда берган.\nБу айни кунда “Абу Сарҳад” билан имзоланган шартномадан кейин зиёратчилардан ундирилиши эълон қилинган 4 млн 770 минг сўм олинмаслигини англатарди.\nКомпания Ўзбекистон расмийлари уларнинг таклифларини инобатга олмаганини айтмоқда.\nБиз “Manazel Al-Mukhtara Trading Co” ва “Абу Сарҳад” компаниялари ҳақида интернетдан маълумот излаб кўрдик.\nДастлаб “Manazel Al-Mukhtara Trading Co” ва бу гуруҳга кирувчи “Tariq Al-Matrafy For Umrah Services”га тўхталамиз.\nЭътибор қаратамиз, Ўзбекистон мусулмонлари идораси шу ҳафта бошида мазкур компаниянинг тегишли лицензияси йўқлиги ҳақида баёнот берган эди.\nСаудия Арабистони Ҳаж ва Умра вазирлиги расмий сайтида “Manazel Al-Mukhtara Trading Co” компаниялар гуруҳига кирувчи “Tariq Al-Matrafy For Umrah Services” ширкатига 1228-рақами билан лицензия берилганини кўриш мумкин.\nВазирлик сайтида мазкур ширкатга берилган лицензия муддати ҳижрий 1443 йилнинг 11-ой 5-санасида тугаши ёзилган. Бу милодий йил бўйича 2022 йилнинг август ойларига тўғри келади.\nҚизиқ, компаниянинг лицензияси йўқ, деб баёнот бериш Мусулмонлар идорасига нима учун керак бўлди?\nБиз ушбу компаниялар гуруҳининг расмий сайтига ҳам кириб, маълумотлар билан танишдик. Компаниянинг ўз номи билан очилган сайтда кўрсатиладиган хизматлар, мавжуд меҳмонхоналари ҳақида бирламчи ахборотларни топиш мумкин.\nШу ўринда, холис бўлиш мақсадида, “Абу Сарҳад” ширкати сайти қандай кўринишда эканига ҳам эътибор қаратсак.\nБиринчидан, компания ўз номи билан алоҳида сайтга эга эмас. Шунчаки, Facebook ижтимоий тармоғида ҳамда бепул саҳифа очиш имконини берувчи платформада саҳифаси бор холос.\nСайтдаги сиз экранда кўриб турган маълумотлар компаниянинг салоҳиятидан сўзлайди. Маълум бўлишича “Абу Сарҳад” ширкати асосан транспорт-логистика хизматини кўрсатишга ихтисослашган.\nУнинг мулкида ёки бошқарувида бирорта ҳам меҳмонхона ёхуд катеринг хизматлари борлиги кўрсатилмаган.\nБу шуни англатадики, “Абу Сарҳад” ўзбекистонлик зиёратчиларга хизмат кўрсатиш учун бошқа меҳмонхоналар ва катеринг хизматларини ёллайди. Шундай экан, у воситачи сифатида ўз хизмат ҳақини қўймайди, деб ким кафолат беради?\nManazel Al-Mukhtara гуруҳи тақдим қилган маълумотларга кўра, у Саудия Арабистонидаги йирик компаниялардан бири бўлиб, таркибида жами 30та ширкат фаолият юритиб келади. Гуруҳ меҳмонхона бизнесида 21 йилдан буён фаолият кўрсатиб, ҳозирги кунда жами 38та шахсий ва оператив бошқарувдаги меҳмонхоналарга эга.\nҲозирча, мана шулар. Албатта, бу ерда адолатсизлик бўлган деган якуний хулосадан йироқмиз. Биз, ҳозирча, интернетдаги барча очиқ маълумотларни эътиборингизга ҳавола қилдик, холос.\nKun.uz мухбири вазиятга ойдинлик киритиш мақсадида Дин ишлари бўйича қўмитада бўлди. Қўмита вакили ушбу масалага Мусулмонлар идораси масъул экани, изоҳни ҳам улардан олиш мақсадга мувофиқ эканини маълум қилди.\nЎзбекистон мусулмонлари идораси эса ҳар қандай савол ёзма равишда киритилиши кераклиги, тегишли масъуллар иштирокида кўриб чиқилиб жавоб берилишини маълум қилди.\nШу боис жамоатчиликни қизиқтираётган қатор саволлар билан ёзма мурожаат йўлланди. Жавоблар олиниши билан бу мавзуга яна қайтамиз.\nKun.uz'ни кузатишда давом этинг.


Японияда илк бор “Ўзбекистон анимация фестивали” ўтказилди - Халқ сўзи\n17:19 01 Июль 2019 Маданият\nТокио шаҳрида илк бор “Ўзбекистон анимация фестивали” ташкил этилди. Тадбир Япониядаги Ўзбекистон ёшлари ассоциацияси, Ўзбекистоннинг Япониядаги элчихонаси ҳамда Туризмни ривожлантириш давлат қўмитаси ҳамкорлигида ташкил этилди.\nТаъкидлаш жоизки, Япония анимацияга бой давлат ҳисобланади. Ўзбекистоннинг анимация фестивалида японияликлар ўзбек маданияти ва урф-одатларига катта қизиқиш билдиришди. Тадбир давомида 20 дан ортиқ япон фуқаросига ўзбек халқининг миллий қадриятлари ва урф-одатлари ҳақида тайёрланган видеороликлар тақдим этилди.\n— Фестиваль иштирокчилари билан самимий суҳбат қурдик, — дейди Япониядаги Ўзбекистон ёшлари ассоциацияси ишчи гуруҳи аъзоси Ситора Аҳмедова. — Японияликларга қадимий Бухоро, Самарқанд, Хива шаҳарлари ва Фарғона водийси ҳақида кўплаб маълумотлар бердик. Япон аҳолиси ўзбек миллий кийимларига катта қизиқиш билдиришади, тадбирда ҳам миллий чопон ва дўппимизни ҳамда атласдан тикилган кўйлакларни кийиб кўришди ва эсдалик учун суратга тушишди.


Mitsubishi 25 йилдан бери ёнилғи сарфини пасайтириб кўрсатаётганини тан олди - Автомобильные новости UZ - Скачать музыку бесплатно новинки музыки 2016-2017\nКомпания президенти Тетсуро Айкава 1991 йилдан бери ишлаб чиқарган машиналарида ёнилғи сарфини ўлчашнинг нотўғри услубини қўллаётганликларини тан олди. Бу хатолик тўғрисида ўтган ҳафта гап-сўз тарқалган, натижада Mitsubishi акциялари биржада пастга шўнғиган эди. Қалбаки ўлчов натижалари батафсил тақдим этилганича йўқ. Энди Mitsubishi компаниясини отнинг калласидек жарима кутиб турибди. Қимматли қоғозлари нархи эса икки баробар тушди. Бу қоғоз эгалари 4 млрд долларга яқин маблағдан ажралди, деганидир. - деб хабар бермоқда Carzone.uz нашри.


Шогирдлар одоби ҳақида - Hidoyat.uz\nШогирдлар одоби ҳақида\nАсосий саҳифа Мақолалар Шогирдлар одоби ҳақида\nЧоп этилди Fevral 23, 2019 Шогирдлар одоби ҳақидаda fikr bildirishni o'chirish\nБилгин! Шогирдликнинг аввалида, у устозини ҳеч бир ҳолда айбламайди. Ёқса ҳам, ёқмаса ҳам устоз фикрига қараб иш тутади. Устозидан ўз сирини яширмайди. Устозининг сирини билишга қизиқмайди. Агар устозининг сирини сақлайди. Устоз илмининг хабарини бирон-бир кишига билдирмайди. Бошқа бировдан бир илм хабарини эшитса, (дарҳол) уни устозига билдиради. Агар устози ҳазил қилса, унга ҳазил-мутойиба қилмайди. Балки уни ҳурмат ва иззат қилиб, ҳайбатини оширади. Устозига муҳаббат, иззат, ҳурмат билан муомала қилади. Устози билан обрў топиш, роҳатланиш, кўтарилиш учун юрмайди. Унга роҳат ва фароғат тилайди. Ҳузурида билимдонлик қилмайди. Қўлидаги мол дунёсини устози учун деб билади. Устозининг руҳсатисиз бирон-бир кишига бир нарса бермайди. Хазина топиб олса, ундан насибадор бўлмайди.


Марям Тиллаева эри бобоси берган зиракни ўғирлаганини айтди — фото - 29 Апреля 2022 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 29.05.2022, 02:29\nГлавная » 2022 » Апрель » 29 » Марям Тиллаева эри бобоси берган зиракни ўғирлаганини айтди — фото\nМарям Тиллаева эри бобоси берган зиракни ўғирлаганини айтди — фото\nБлогер ўша вақтдаги Амиран билан ёзишмаларини эълон қилди\nИслом Каримовнинг невараси Марьям Тиллаева Instagram саҳифасида эри Амиран бобоси берган зиракни ўғирлаганини айтди.\nМарьям Тиллаева эрига ундан ёрдам керак эмаслигини таъкидлаган. Марям Тиллаева ҳозирча оғзини очмаслигини бироқ шундай бўлса, Амиран учун яхши бўлмаслигини айтди. У эридан яхшиликча тақинчоқларини қайтариб беришини сўради.\n«Мен унинг гапларини ўқиб чиқдим. Биринчидан, Жимини учрашмадим, у менинг дўстим. Иккинчидан, менга сиздан ёрдам керак эмас. Аммо оғзимни очсам, бу сиз учун яхши бўлмайди. Ҳозирча ҳеч нарса демайман. Шундай экан, яхшиси ўғирлаган тақинчоқларимни қайтариб берганингиз маъқул. Ҳозирча ҳаммаси шу», — деб ёзади у.\nМарям Тиллаева ўтмишга эътибор қаратмайди. У ҳаётини давом эттиради ва Амиранни гиёҳвандлик ботқоғида қолишига рухсат беради. Шунингдек, у эридан бобоси берган зиракларни қайтариб беришини сўраган.\n«Мен бу ҳақда охирги марта гапиряпман. Мен ўтмишга эътибор қаратмоқчи эмасман. Худо унга ҳукм қилсин. Ҳаётимни давом эттираман ва унинг гиёҳвандлик ботқоғида, аҳмоқона шоу ва эскортлар билан қолишига рухсат бераман. Лекин бобом совға қилган зиракларни ўғирлаш бу одамнинг қандайлигини кўрсатади. У шундай камбағал одам. Хўш, буни ҳамма аллақачон тушунган, мен тушунганимдек», — деб ёзади Марям Тиллаева.\nАввалроқ Марям Тиллаева эри билан тушган беҳаё суратига изоҳ берганди. Унинг сўзларига кўра, бу «қасос порноси» деб аталади. Марям Тиллаева анча олдин ижтимоий тармоқларда тарқалган суратини жойлаштиришни истамаган. Бироқ у эрини севгани боис уни йўқотмаслик учун рози бўлган. Амиран ижтимоий тармоқлар шундай ишлашини айтган.


Пластик шаклдаги кадастр паспорти жорий этилади - zarnews.uz\n«Кўчмас мулк объекти кадастр паспортининг янги намунасини босқичма-босқич жорий этиш чора-тадбирлари тўғрисида» Ҳукумат қарори қабул қилинди. Бу ҳақда Адлия вазирлигининг «Ҳуқуқий ахборот» телеграм канали хабар берди.\nҚарорга кўра, пластик шаклда тайёрланадиган кўчмас мулк объекти кадастр паспортининг янги намунаси:\n- Андижон, Наманган, Фарғона вилоятлари, шунингдек, Тошкент шаҳрида — 2020 йил 1 мартдан бошлаб;\n- Қорақалпоғистон Республикаси ва бошқа вилоятларда эса — 2020-2022 йилларда босқичма-босқич жорий этилади.\n2020 йил 1 мартдан бошлаб Андижон, Наманган, Фарғона вилоятлари, Тошкент шаҳрида жойлашган кўчмас мулк объектига бўлган мулк ҳуқуқи ёки бошқа ашёвий ҳуқуқлар вужудга келган, бошқа шахсга ўтган, бекор бўлган ёки кўчмас мулк объектининг ҳуқуқий ҳолати ўзгарганлигини тасдиқлаш юзасидан мурожаат қилинганда, ариза берувчига ДХМлар орқали янги намунадаги кадастр паспорти берилади.\nЭнди кадастр ҳужжатлари тезроқ тайёрланади\nПластик шаклидаги янги кадастр паспортининг намунаси тақдим этилди\nНурободда ер ресурслари ва давлат кадастри бўлими янги бинога эга бўлди\nНоқонуний текшириш ўтказган кадастр идоралари ходимларига маъмурий чора кўрилди